Cyfradd cyfnewid Doler Seland Newydd (NZD) I Bangladesh taka (BDT) byw ar farchnad cyfnewid Forex\nDoler Seland Newydd - Bangladesh taka pris ar hyn o bryd ar y farchnad cyfnewid Forex yn 15 Mai 2021\n20:43:03 (Diweddariad cyfradd forex mewn 59 eiliad)\n1 NZD = 61.36 BDT\nDangosir Doler Seland Newydd i Bangladesh taka ar y gyfnewidfa Forex. Doler Seland Newydd cyfradd i Bangladesh taka yn newid bob 30 eiliad. Amser cyflym o Doler Seland Newydd i gyfradd Bangladesh taka. Yn dangos newidiadau yn y gyfradd forex y funud.\nSiart masnachu Forex Bangladesh taka - Doler Seland Newydd yn byw, 15 Mai 2021\nSiart masnachu Forex Doler Seland Newydd I Bangladesh taka yn byw, 15 Mai 2021\nDefnyddiwch siart cyfradd cyfnewid o Doler Seland Newydd i Bangladesh taka ar 15 Mai 2021. Y siart ar frig y dudalen yw rhyngwyneb gweledol y newidiadau yn y gyfradd gyfnewid. Ar y siart, rydych chi'n gweld cynnydd neu gwymp yr arian cyfred yn gyflym. Mae'r graff o newidiadau yn y Doler Seland Newydd i'r Bangladesh taka yn cael ei ddiweddaru'n gyson.\nTrosi Doler Seland Newydd I Bangladesh taka Doler Seland Newydd I Bangladesh taka Cyfradd cyfnewid Doler Seland Newydd I Bangladesh taka Hanes y gyfradd gyfnewid\nMasnachu ar-lein Doler Seland Newydd (NZD) i Bangladesh taka ar hyn o bryd\nBob munud rydym yn olrhain cyfradd cyfnewid Doler Seland Newydd i Bangladesh taka. Gostyngodd -0.12 BDT y funud y Doler Seland Newydd (NZD ) i Bangladesh taka. Mae'r wefan yn dangos tabl ar gyfer postio 10 munud o'r Doler Seland Newydd i'r Bangladesh taka ar gyfer pob munud. Mae gennym dabl o werthoedd ar gyfer y 10 munud olaf i'w gweld yn hawdd.\n61.36 61.36 61.36 61.36 61.36 61.36 61.36 61.36 61.36 61.36\nMasnachu ar-lein Doler Seland Newydd (NZD) i Bangladesh taka masnachu olaf awr\nGellir gwylio newidiadau yn y Doler Seland Newydd i'r Bangladesh taka bob awr. Dynameg y Doler Seland Newydd (NZD) i Bangladesh taka yr awr hon yw - -0.12 BDT. Mae'r wefan yn dangos tabl ar gyfer postio 10 awr o'r Doler Seland Newydd i'r Bangladesh taka am bob awr. Rhoddir gwerthoedd y Doler Seland Newydd yr awr yn y tabl fel ei bod yn gyfleus gweld y gwahaniaeth.\nMasnachu ar-lein Doler Seland Newydd (NZD) i Bangladesh taka tuedd heddiw 15 Mai 2021\n20:42 19:41 18:41 17:41 16:41 15:41 14:39 13:38 12:38 11:38


Agenda for Bwrdd Gweithredol on Dydd Llun, 7fed Medi, 2020, 10.00 yb\nDydd Llun, 7fed Medi, 2020 10.00 yb\nBlaenddalen Agenda PDF 208 KB Gweld Agenda fel HTML\nNodyn: Rhith-gyfarfod. Gall aelodau'r cyhoedd weld y cyfarfod yn fyw trwy wefan yr Awdurdod. Os oes angen cyfieithu ar y pryd o’r Gymraeg i’r Saesneg arnoch yn ystod y cyfarfod, ffoniwch 0330 336 4321 cyfrin-gôd' 64344981# Am daliadau galwad cysylltwch â'ch darparwr gwasanaeth.\nLLOFNODI FEL COFNOD CYWIR COFNODION CYFARFOD Y BWRDD GWEITHREDOL A GYNHALWYD AR Y 27AIN GORFFENNAF, 2020 PDF 77 KB\nPENDERFYNWYD llofnodi cofnodion cyfarfod y Bwrdd Gweithredol oedd wedi ei gynnal ar 27 Gorffennaf, 2020, gan eu bod yn gywir.\nCYNLLUN DIGARTREFEDD TROSIANNOL PDF 288 KB\nDywedwyd wrth y Bwrdd Gweithredol fod Llywodraeth Cymru, yn dilyn achosion o Covid-19, wedi ei gwneud yn ofynnol i bob awdurdod tai lleol yng Nghymru, waeth beth fo hanes blaenorol y cleient, ddarparu llety dros dro ac ailgartrefu'r holl bobl sengl sy'n cyflwyno eu hunain yn ddigartref, gan gynnwys y rhai sy'n gadael y carchar. Roedd Llywodraeth Cymru yn cydnabod y byddai'r gofyniad yn rhoi pwysau sylweddol ar adnoddau awdurdodau lleol ac roedd wedi darparu cronfa galedi gwerth £10m i ddechrau helpu i ddiwallu'r pwysau hynny (a oedd yn dod i ben ym mis Gorffennaf). Roedd y Cyngor wedi hawlio tua £80k y mis o'r gronfa. Roedd Llywodraeth Cymru hefyd wedi nodi y byddai £20m ychwanegol (cymysgedd o gyllid refeniw a chyfalaf) ar gael i awdurdodau lleol a byddent yn cael eu gwahodd i gyflwyno ceisiadau i'r gronfa i'w helpu gyda hyn ac i lunio cynlluniau pontio ar gyfer mynd i'r afael â digartrefedd. Roedd y cais yn cynnwys llunio cynlluniau cynaliadwy i wella'r ddarpariaeth o ran llety dros dro a chymorth i alluogi'r rhai a oedd yn ddigartref i gael llety parhaol.\nYn unol â'r gofyniad uchod, bu'r Bwrdd Gweithredol yn ystyried Cynllun Pontio - Digartrefedd arfaethedig yr awdurdod a oedd yn cynnwys:\n· Amlinelliad o effaith COVID-19 ar y ddarpariaeth o ran digartrefedd yn enwedig o ran pobl sengl;\n· Amlinelliad o’r cynlluniau i gefnogi ac ailgartrefu pobl ddigartref dros y 12 mis nesaf ac i'r dyfodol;\n· Cais a luniwyd i Lywodraeth Cymru am arian i helpu awdurdodau lleol i wneud y cynlluniau a'r newidiadau sydd eu hangen.\nYn deillio o'r uchod, dywedwyd wrth y Bwrdd Gweithredol bod aelod o staff yn Ysgol y Dderwen wedi cael prawf positif am Covid-19 a bod y protocolau Profi, Olrhain a Diogelu wedi'u rhoi ar waith a'u bod yn gweithio'n dda. Roedd y Pennaeth wedi ysgrifennu at holl rieni’r plant yn yr ysgol yn dweud ei fod yn gweithio gyda'r Awdurdod Lleol ar reoli'r sefyllfa gan eu hatgoffa o symptomau Covid-19, beth i'w wneud os byddent yn amau bod ganddynt y symptomau gan gynnwys hunanynysu a chysylltu â Llesiant Delta.\nNododd y Bwrdd Gweithredol fod y systemau a'r protocolau a oedd ar waith yn gweithio i ddiogelu staff yr ysgol.\nNodi'r modd roedd y Cyngor wedi rheoli'r galw ar wasanaethau digartrefedd o ganlyniad i Covid-19;\nBod y camau gweithredu a amlinellir yn yr adroddiad yn cael eu cymeradwyo a bod y cynllun pontio a fydd yn llywio'r cais i Lywodraeth Cymru yn cael ei gadarnhau.\nCALENDR HYRWYDDO CYDRADDOLDEB A’R PROTOCOL BANERI A GOLEUO PDF 146 KB\nProtocol , eitem 7. PDF 115 KB Gweld fel HTML (7./2) 45 KB\nCalendr 2020-21 , eitem 7. PDF 98 KB Gweld fel HTML (7./3) 100 KB\nBu'r Bwrdd Gweithredol yn ystyried adroddiad ar y bwriad o gyflwyno Calendr Hyrwyddo Cydraddoldeb, ynghyd â chalendr posibl ar gyfer 2020/21. Nod y calendr oedd darparu diwrnodau safonol ac awdurdodedig allweddol i ddathlu cydraddoldeb ac amrywiaeth gan roi llwyfan ar gyfer cyfathrebu mewnol ac allanol ar draws yr holl nodweddion gwarchodedig yn Neddf Cydraddoldeb 2010, fel y nodir yn yr adroddiad.\nNodwyd bod cael calendr pwrpasol o ddiwrnodau dynodedig / dathlu yn gyfle i hyrwyddo cydraddoldeb a meithrin cysylltiadau da rhwng grwpiau gwarchodedig ac osgoi'r angen i ystyried gwahanol geisiadau unigol am gymorth a allai arwain at ddiffyg cynrychiolaeth o'r grwpiau gwarchodedig, gan na fyddai gan yr holl nodweddion gwarchodedig symbolau/fflagiau i'w harddangos. Pe bai'n cael ei fabwysiadu, byddai'r protocol yn cael ei adolygu'n barhaus, o leiaf unwaith y flwyddyn, mewn trafodaeth ag Aelod Gweithredol y Bwrdd dros Gydraddoldeb a byddai Arweinydd y Cyngor yn cytuno ar unrhyw ychwanegiadau i'r calendr, mewn ymgynghoriad â holl arweinwyr y grwpiau.\nBu'r Bwrdd Gweithredol hefyd yn ystyried protocol diwygiedig ar gyfer Baneri a Goleuo Adeiladau i adlewyrchu gofynion y Calendr Hyrwyddo Cydraddoldeb (yn amodol ar gymeradwyaeth y Calendr). Roedd y protocol yn amlinellu'r trefniadau ar gyfer dyddiadau dynodedig ar gyfer chwifio baneri (fel y nodwyd gan yr Adran Diwylliant, Cyfryngau a Chwaraeon), dyddiadau chwifio baneri y cytunwyd arnynt yn lleol a'r broses ar gyfer gofyn am ddyddiadau/digwyddiadau ychwanegol ar gyfer chwifio baneri neu oleuo Adeiladau'r Cyngor.\nDywedwyd wrth y Bwrdd Gweithredol, er eglurder, pe bai sefydliad yn dathlu digwyddiad dros gyfnod, er enghraifft un mis, dim ond ar ddechrau'r digwyddiad y byddai baneri/goleuo Adeiladau Sirol yn digwydd e.e. y diwrnod cyntaf neu dros y penwythnos ond nid ar gyfer cyfnod cyfan y digwyddiad. Yn ogystal, byddai angen rhoi gwybod i ymgeiswyr sy'n gofyn am oleuo adeiladau'r cyngor yn ystod misoedd yr haf ynghylch pa mor drawiadol fyddai hyn yn ystod cyfnod pan fo golau dydd yn parhau'n hirach a’r nos yn fyrrach. Cytunodd y Bwrdd Gweithredol y byddai geiriad y protocol yn cael ei newid i adlewyrchu'r pwyntiau uchod.\nPENDERFYNWYD YN UNFRYDOL AR Y CANLYNOL:\nCytuno ar y Calendr Hyrwyddo Cydraddoldeb safonol ar gyfer Cyngor Sir Caerfyrddin am y flwyddyn;\nCytuno ar y sianeli cyfathrebu a hyrwyddo allweddol yn y calendr;\nCytuno ar y Protocol Baneri a Goleuo Adeiladau diwygiedig\nCYFLWYNO GORCHYMYN DIOGELU MANNAU AGORED CYHOEDDUS - GORCHYMYN CYNGOR SIR CAERFYRDDIN (YFED ALCOHOL YNG NGHANOL TREF LLANELLI) 2020 PDF 123 KB\nView item 8. as HTML 68 KB\nAtodiad 1 , eitem 8. PDF 7 MB\nAtodiad 2 , eitem 8. PDF 91 KB Gweld fel HTML (8./3) 56 KB\nAtodiad 3 , eitem 8. PDF 80 KB Gweld fel HTML (8./4) 49 KB\nAtodiad 4 , eitem 8. PDF 62 KB Gweld fel HTML (8./5) 47 KB\nBu'r Bwrdd Gweithredol yn ystyried adroddiad ar gynigion i gyflwyno Gorchymyn Cyngor Sir Caerfyrddin, Diogelu Mannau Agored Cyhoeddus (Yfed Alcohol yng nghanol Tref Llanelli) 2020. Pe bai'n cael ei fabwysiadu, byddai'r Gorchymyn yn rhoi pwerau ychwanegol i swyddogion yr heddlu, Swyddogion Cymorth Cymunedol yr Heddlu a phobl eraill y rhoddwyd awdurdod iddynt gan y Cyngor, pan fyddent o'r farn bod unigolyn yn yfed, neu wedi bod yn yfed, alcohol o fewn yr ardal ddynodedig yng nghanol y dref.\nEr y byddai'r Gorchymyn yn gwahardd yfed alcohol ar y tir yr oedd yn berthnasol iddo, nodwyd na fyddai'n drosedd yfed alcohol yn yr ardal ddynodedig. Fodd bynnag, byddai'n drosedd i fethu â chydymffurfio â chais a wneir gan yr heddlu, neu bobl awdurdodedig eraill, i roi'r gorau i yfed alcohol neu ildio alcohol heb esgus rhesymol. Byddai methu â chydymffurfio â'r cais hwnnw gyfystyr â thorri'r Gorchymyn a byddai unigolion naill ai'n cael Hysbysiad Cosb Benodedig o hyd at £100 neu'n cael eu harestio a gallai hyn arwain at ddirwy o hyd at £500.\nNodwyd ymhellach na fyddai'r Gorchymyn yn gymwys i nifer o fannau cyhoeddus lle yr awdurdodir gwerthu ac yfed alcohol o dan ddeddfwriaeth arall er enghraifft mewn clybiau a safleoedd trwyddedig. Byddai'r Gorchymyn yn parhau am gyfnod o dair blynedd ac yn cael ei adolygu'n rheolaidd.\nBod cyflwyno Gorchymyn Diogelu Mannau Agored Cyhoeddus i fynd i'r afael â throseddau, anhrefn a niwsans sy'n gysylltiedig ag alcohol yn yr ardal a nodir yn Llanelli yn cael ei gymeradwyo;\nBod y swm sy'n daladwy pan fyddai Hysbysiad Cosb Benodedig yn cael ei roi yn £100;\nBod adolygiad o ffin y Gorchymyn yn cael ei gynnal o fewn chwe mis\nFFORDD GYSWLLT ECONOMAIDD CROSS HANDS GORCHYMYN PRYNU GORFODOL\nYn dilyn cynnal prawf budd y cyhoedd, PENDERFYNWYD yn unol â'r Ddeddf y cyfeiriwyd ati yng nghofnod 10 uchod, beidio â chyhoeddi cynnwys yr adroddiad gan ei fod yn cynnwys gwybodaeth eithriedig am faterion ariannol neu faterion busnes unigolyn penodol (gan gynnwys yr Awdurdod oedd yn meddu ar y wybodaeth honno) (Paragraff 14 o Ran 4 o Atodlen 12A i'r Ddeddf).\nRoedd y budd i'r cyhoedd mewn perthynas â'r adroddiad hwn yn drech na'r budd i'r cyhoedd o ran datgelu'r wybodaeth, gan y byddai datgelu'r wybodaeth yn tanseilio safbwynt y Cyngor mewn unrhyw drafodaethau dilynol.\nAtgoffwyd y Bwrdd Gweithredol ei fod yn ystod ei gyfarfod a gynhaliwyd ar 25 Ebrill 2016, wedi cymeradwyo mewn egwyddor, i ddefnyddio pwerau prynu gorfodol gan y Cyngor i gaffael tir sy'n angenrheidiol ar gyfer adeiladu Ffordd Gyswllt Economaidd Cross Hands. Yn dilyn y penderfyniad hwnnw, bu'r Bwrdd yn ystyried adroddiad a oedd yn ceisio defnyddio'r pwerau hynny i gaffael tir ar gyfer y ffordd gyswllt hon\nPENDERFYNWYD YN UNFRYDOL i gymeradwyo "GORCHYMYN PRYNU GORFODOL CYNGOR SIR CAERFYRDDIN (FFORDD GYSWLLT ECONOMAIDD CROSS HANDS) 2020" , fel y nodir yn yr adroddiad.\nFFORDD GYSWLLT ECONOMAIDD CROSS HANDS GORCHYMYN MÂN FFYRDD\nMae'r prawf budd y cyhoedd mewn perthynas â'r adroddiad hwn yn drech na budd y cyhoedd gan fod yr adroddiad yn cynnwys gwybodaeth ariannol fanwl ynghyd â rhesymau am Orchymyn posibl a fydd yn cael ei wneud gan y Cyngor. Er y byddai budd y cyhoedd yn cefnogi ymagwedd agored a thryloyw fel arfer, roedd hynny'n llai pwysig na budd y cyhoedd o ran cynnal cyfrinachedd masnachol a chyfrinachedd cyn gweithredu unrhyw hysbysiadau / gorchmynion a allai osod y Cyngor o dan anfantais fasnachol mewn unrhyw drafodaethau dilynol â thirfeddianwyr gan olygu colled ariannol posibl o ran cyllid cyhoeddus.\nBu'r Bwrdd Gweithredol yn ystyried adroddiad ar wneud Gorchymyn Mân Ffyrdd Ffordd Gyswllt Economaidd Cross Hands mewn perthynas ag adeiladu'r Ffordd Gyswllt.\nPENDERFYNWYD YN UNFRYDOL gymeradwyo gwneud "GORCHYMYN MÂN FFYRDD CYNGOR SIR CAERFYRDDIN (FFORDD GYSWLLT ECONOMAIDD CROSS HANDSD) 2020", fel y nodir yn yr adroddiad.


Gwleidyddiaeth | Dy Fyd Di | Gwybodaeth\nRydych chi yma: Hafan » Gwybodaeth » Dy Fyd Di » Gwleidyddiaeth\nGwybodaeth » Dy Fyd Di » Gwleidyddiaeth\nGwleidyddiaeth y DU\nGwleidyddiaeth Gweddill y Byd\nMae gwleidyddiaeth yn gyffredinol yn cyfeirio at grwpiau o bobl yn dod at ei gilydd i wneud penderfyniadau am y byd rydym yn byw ynddo, fel y deddfau yr ydym yn eu dilyn yn ein bywyd, sut yr ydym yn cael ein haddysgu, sut rydym yn gweithio a sut y cymerir gofal ohonom.\nYn y DU a Chymru gelwir y bobl hyn yn wleidyddion, cynghorwyr, aelodau seneddol neu weinidogion y cynulliad. Fe’u hetholir pan bleidleisiwn drostynt, rydym yn pleidleisio drostynt pan deimlwn mai nhw fyddai’r bobl orau i fod â’r pŵer i wneud penderfyniad drosom.\nMae llawer math gwahanol o lywodraethau ar draws y byd, ac mae gan bob gwlad strwythur gwleidyddol gwahanol.\nMae Cymru yn cael ei llywodraethu gan Lywodraeth Cymru sy’n llywodraeth ddatganoledig. Golyga hyn y gellir gwneud rhai penderfyniadau am iechyd, addysg, gwasanaethau cymdeithasol, amaethyddiaeth a llywodraeth leol yma yng Nghymru. Gwneir penderfyniadau am gyflogaeth, nawdd cymdeithasol, plismona ac amddiffyn y wlad gan Senedd y DU.\nMae Cymru a’r DU yn rhan o’r Undeb Ewropeaidd sydd â set arall o wleidyddiaeth ar gyfer y gwledydd sy’n rhan ohoni. Mae’r gwledydd hyn yn rhannu arian cyffredin, yr Ewro.\nAr raddfa ryngwladol, mae’r DU yn ffurfio rhan o nifer o gyrff gwleidyddol rhyngwladol fel NATO a’r Cenhedloedd Unedig.\nNATO yw Sefydliad Cytundeb Gogledd yr Iwerydd, cynghrair neu grŵp o wledydd sy’n cytuno i amddiffyn ei gilydd pe bai rhywun yn ymosod arnynt. Mae’r Cenhedloedd Unedig yn gorff rhyngwladol sy’n gweithio i sicrhau cydweithrediad rhwng gwledydd ynghylch deddfau a hawliau dynol ac mae’n gweithio i gyflawni heddwch yn y byd.\nDylai’r adran hon roi dealltwriaeth dda i chi o wleidyddiaeth yng Nghymru, y DU a gweddill y byd.


Er mwyn colli bunnoedd ychwanegol, mae angen i chi wybod faint o galorïau a ddefnyddir yn llai na'r hyn rydych chi'n ei wario bob dydd, ar gyfer hyn mae angen i chi wybod y gyfradd ddyddiol o galorïau ar gyfer colli pwysau. Mae popeth yn dibynnu ar eich nodweddion unigol: rhyw, oed, uchder, pwysau a lefel y gweithgarwch.\nSut i gyfrif?\nI gyfrifo'r gyfradd ddyddiol o galorïau, gallwch ddefnyddio'r fformiwla Harris-Benedict. Mae angen y nifer o galorïau sy'n deillio o ganlyniad i weithrediad arferol y corff a chynnal pwysau'r corff. Mae'n bwysig gwybod nad yw'r cyfrifiad hwn o'r gyfradd ddyddiol o gymeriant calorïau yn addas ar gyfer pobl denau iawn a braster iawn, oherwydd oherwydd hyn mae angen ystyried nodweddion unigol eraill yr organeb. I gael y fformiwla hon, cynhaliwyd arbrofion ac astudiaethau ar 239 o bobl.\nSut i wybod y gyfradd ddyddiol o galorïau?\nEr mwyn pennu'r gyfradd metabolaidd sylfaenol (PCB), hynny yw, mae nifer y calorïau i gynnal pwysau presennol y cyfrifiad fel a ganlyn:\nI fenywod: BUM = 447.6 + (9.2 x pwysau, kg) + (3.1 x uchder, cm) - (4.3 x oed, blynyddoedd).\nAr gyfer dynion: BUM = 88.36 + (13.4 x pwysau, kg) + (4.8 x uchder, cm) - (5.7 x oed, blynyddoedd).\nNawr mae angen ichi ystyried lefel eich gweithgaredd. Ar gyfer pob lefel mae cyfernod:\nos nad oes unrhyw ymroddiad corfforol yn eich bywyd - 1,2;\nnifer yr hyfforddiadau 1-3 gwaith yr wythnos - 1.375;\nnifer yr hyfforddiadau 3-5 gwaith yr wythnos - 1.55;\nhyfforddi bob dydd - 1,725;\nGwnewch chwaraeon mwy nag unwaith y dydd - 1.9.\nEr mwyn cael nifer olaf y gofyniad calorïau dyddiol, rhaid lluosi'r canlyniad BUM a gafwyd gan y cyfernod gweithgaredd.\nEnghraifft o gyfrifo\nRydym yn dysgu cyfradd calorïau dyddiol i ferch 23 oed, sydd â uchder o 178 cm, a phwysau 52 kg. Mae'r ferch 4 gwaith yr wythnos yn mynd i ystafell ymarfer , felly:\nBUM = 447.6 + 9.2x52 + 3.1x178 - 4.3x23 = 1379 kcal\nY norm = 1379х1.55 = 2137 kcal.\nI golli pwysau?\nEr mwyn dechrau colli'r bunnoedd ychwanegol hynny, mae angen i chi ostwng y galorïau dyddiol o 20%. Y lleiafswm o werth y gall yr organeb fel arfer weithredu 1200 kcal. Os yw o leiaf un rhan o'r fformiwla yn newid, er enghraifft, rydych chi'n colli pwysau neu wedi aeddfedu, yna mae'n rhaid i reolaeth y norm gael ei chyfrifo o reidrwydd. Yma, bydd y rhifydd syml hwn yn eich galluogi i gael gwared â phuntiau ychwanegol.\nMaethiad ar gyfer bwyta bolyn\nGwastraff cartref ar gyfer colli pwysau\nSut mae cacen yn edrych?\nPysgod olewog - ryseitiau coginio\n27 o fenywod sy'n rhy sensitif i oer\nGwyliwch eich hun\nDillad haf ffasiynol 2014\nSut i wneud adzhika gartref?\nAdfer y dant


Mae’r amser wedi dod unwaith eto – cyfle i ysbrydoli pobl i ddysgu codio a sgiliau digidol eraill yn ystod yr Wythnos Codio Genedlaethol.\nMae’r digwyddiad wythnos o hyd yn cynnig golwg ar y diwydiannau digidol, gan roi cyfle i oedolion ddysgu sut i ysgrifennu côd cyfrifiadur, ac efallai hyd yn oed agor y drws i yrfa newydd.\nBydd Wythnos Codio Genedlaethol eleni yn digwydd rhwng 19-25 Medi. Mae WEA YMCA CC Cymru yn rhoi cyfle i ddysgwyr eu cyrsiau ledled Cymru gwblhau Gweithgaredd Codio Rhyngeithiol. Mae hyn yn cyflwyno codio i’r dysgwyr, yn ogystal â chyfle i roi cynnig ar godio eu hunain. Cynhyrchwyd fideo i roi help llaw i diwtoriaid a dysgwyr yn ogystal.\nYn seremoni Gwobrau Codio Cenedlaethol y llynedd, cafodd WEA YMCA CC Cymru gydnabyddiaeth am eu cyfraniad at y digwyddiad wythnos o hyd, gan ennill Gwobr Cymru. Felly pob lwc i bawb sy’n cymryd rhan eleni - pwy a ?�yr beth ddaw yng Ngwobrau Codio Cenedlaethol 2017!


Y saith Scarlet yn edrych i ddisgleirio ym Mhencampwriaethau'r Byd Iau\nMae Cymru yn lansio ymgyrch Pencampwriaeth Iau y Byd dan 20 oed yn erbyn lluoedd yr Ariannin ar Fehefin 4 gyda'r Scarlets yn ymfalchïo mewn saith unigolyn cryf yng ngharfan Gareth Williams.\nMae'r gystadleuaeth yn arddangos y chwaraewyr ifanc gorau ar y blaned ac mae wedi bod yn sbardun i lu o sêr rhyngwladol cyfredol y Scarlets, gan gynnwys Jonathan Davies, Rob Evans, Samson Lee a Leigh Halfpenny.\nDyma talent diweddaraf y Scarlets sy'n edrych i ddisgleirio yn Ne America.\nKemsley Mathias (prop pen rhydd)\nMae’r cynnyrch o Sir Benfro, Mathias wedi bod yn chwarae rygbi Uwch Gynghrair ar gyfer Quins Caerfyrddin y tymor hwn ac roedd hefyd yn rhan o ymgyrch Cwpan Celtaidd Scarlets A a welodd y West Walians yn rownd derfynol y gystadleuaeth drawsffiniol.\nAr ôl teithio o gwmpas De Affrica gyda charfan dan 18 oed Cymru, gwnaeth Mathias ei ymddangosiad cyntaf yn erbyn Iwerddon ym Mhencampwriaeth y Chwe Gwlad 2018 a chwaraeodd mewn tair gêm yn ystod ymgyrch y Bencampwriaeth eleni.\nJac Price (ail res)\nDewiswyd cynnyrch Caerfyrddin, Price, yn un arall ar gyfer carfan Dan-18 Cymru ar gyfer De Affrica yn 2018 ac mae ar hyn o bryd yn ei flwyddyn gyntaf gyda charfan dan 20 oed Cymru.\nDewiswyd y clo 19-mlwydd-oed ar gyfer gêm agoriadol Chwe Gwlad yn erbyn Ffrainc ond collodd y ddwy gêm nesaf yn erbyn yr Eidal a Lloegr trwy gwaharddiad cyn dechrau yn erbyn yr Alban ond yn cymryd ei le fel eilydd yng ngêm derfynol yn erbyn Iwerddon.\nMorgan Jones (ail res)\nYn enedigol o Nuneaton, ymunodd y cawr chwe troedfedd Jones â'r Scarlets o Gaerlŷr fel rhan o raglen Exiles. Chwaraeodd dair gwaith i Gymru dan 18 oed cyn cynnwys dwywaith yn y Chwe Gwlad dan 20 yn 2018. Fe wnaeth anafiadau ei orfodi i golli'r cyfan o ymgyrch 2019.\nChwaraeodd Jones dros y Scarlets A yng Nghwpan Celtaidd y tymor hwn a Llanymddyfri yn yr Uwch Gynghrair ac mae wedi bod yn hyfforddi gydag uwch garfan y rhanbarth. Mae'n astudio trosedd ym Mhrifysgol Abertawe.\nJac Morgan (rhes gefn)\nMorgan yw'r unig aelod o'r garfan sydd â swydd ddyddiol, gan gyfuno prentisiaeth peirianneg â chwarae rygbi Uwch Gynghrair i Aberafan.\nRoedd cyn-ddisgybl Coleg Sir Gâr yn gapten ar Gymru Dan 18 oed ac roedd yn flaenwr y twrnamaint yn Ne Affrica ychydig flynyddoedd yn ôl. Yn gludwr pêl pwerus, mae blaenasgellwr y glannau hefyd yn daclo mawr a phresenoldeb cryf yn y chwalfa.\nIestyn Rees (rhes gefn)\nRoedd Rees yn gynnyrch Ysgol Bro Dinefwr, ac roedd yn ysbeilio ei wlad ar lefel dan 18 oed cyn ymuno â'r rhengoedd dan 20 y tymor hwn.\nMae Rees yn chwarae ei rygbi uwch gynghrair ar gyfer Llanymddyfri ac yn cynnig opsiynau ar gyfer chwech ac wyth, lle chwaraeodd yn erbyn Lloegr, yr Alban ac Iwerddon yn ystod y Chwe Gwlad yn 2019. Mae ef hefyd yn astudio gwyddoniaeth chwaraeon ym Mhrifysgol Abertawe.\nRyan Conbeer (asgellwr)\nMae’r sgoriwr cryf, Conbeer, eisoes wedi creu argraff ar y llwyfan rhanbarthol, gan sgorio cais rhyfeddol yn ei ymddangosiad PRO14 yn erbyn Ulster y tymor diwethaf.\nEnillodd Conbeer ei alwad gyntaf i garfan Dan-20 Cymru ar gyfer Chwe Gwlad 2017 ac mae wedi gwneud 18 ymddangosiad ar y lefel hon, gan ymddangos yn y ddwy bencampwriaeth byd olaf yn Georgia a Ffrainc.\nTanlinellodd y chwaraewr o Sir Benfro ei ansawdd gyda chais hanfodol yn y fuddugoliaeth ail gyfle yn Uwch Gynghrair Llanelli dros Bont-y-pŵl.\nTomi Lewis (asgellwr / cefnwr)\nMae Lewis eisoes wedi syfrdanu ar y llwyfan rhyngwladol, gan sgorio saith cais ar ei ymddangosiad cyntaf yng Nghyfres Rygbi Saith y Byd yn Dubai yn 2017.\nCroesodd y gwyngalch ar ei ymddangosiad cyntaf yn erbyn y Dreigiau yn y Cwpan Eingl-Gymreig ac ychwanegodd un arall yn y fuddugoliaeth cyn tymor yn erbyn Bryste. Mae wedi cynrychioli Cymru ar lefel o dan 18 a dan 20 oed.


Mercher Awst 31st, 2016 – MyUni Student Newsletter\nTeithio ar Fysiau i Fyfyrwyr 2016/2017\nFirst Cymru yn darparu rhwydwaith eang o wasanaethau bws i ddiwallu holl anghenion teithio myfyrwyr a staff Prifysgol Abertawe.\nNi yw’r unig gwmni bysiau sy’n darparu:\nAmledd uchel ” troi a mynd” gwasanaethau ar Gampysau Singleton a Bae.\nMae gwasanaethau bws nos tan 0300 ddydd Mercher i Sadwrn a hyd hanner nos Sul i Dydd Mawrth.\nGwasanaethau bws saith diwrnod yr wythnos.\nCysylltiadau i’r Pentref y Brifysgol , canol y ddinas a’r orsaf reilffordd\nTeithio AM DDIM rhwng Abertawe a Chaerdydd ar X10 gwasanaeth pan fyddwch yn prynu tocyn tymor prifysgol gwerth gwych am 3 tymor neu flwyddyn lawn.\nMae rhwydwaith o wasanaethau bws ar draws ardal Abertawe – i gyd wedi’u cynnwys yn y tocyn tymor y brifysgol\nMae pob un o’r teithio uchod yn cael ei chynnwys yn y gost o docyn tymor Unibus – felly prynu heddiw ac anghofio am gostau teithio ar gyfer gweddill y flwyddyn academaidd!\nLawrlwythwch y Canllaw Cyfan i Wasanaethau UniBus yn Abertawe\nStudent Communications Coordinator Mercher Awst 31st, 2016\nTocynnau bws ‘Early Bird’ am bris gostyngol!\nTocyn Unibus 1 Tymor Dinas Abertawe am £110 yn unig os prynwch cyn 22 Medi 2016 (pris arferol yw £130)\nTocyn Unibus 3 Tymor Dinas Abertawe am £270 yn unig os prynwch cyn 22 Medi 2016 (pris arferol yw £300)\nBONWS! Bydd y rhai fydd yn prynu tocynnau ‘Early Bird’ â’r cyfle i ennill gwerth £100 o dalebau iTunes.\nArbedwch arian drwy ddefnyddio’r ap m-ticket, cliciwch yma: https://www.firstgroup.com/south-west-wales/tickets/where-buy/mtickets\nStudent Communications Coordinator Mawrth Awst 30th, 2016\nPosted In: Cynigio\nY We Ffisegol gyda Scott Jenson o Google, ac IOT gydag Ian Massingham o AWS – 21 Medi 2016\nAr gyfer y ddarlith nodedig hon rydym wedi uno â Matt Lewis o’r DVLA a Grŵp Amazon Web Services De Cymru i gynnal digwyddiad yr ydym oll yn llawn cyffro yn ei gylch. Os oes gennych ddiddordeb yn y we ffisegol, rhyngrwyd pethau (IOT) a dylunio a thechnoleg yn gyffredinol, rhaid i chi ddod.\nBydd dau siaradwr gwadd o ddau o gewri’r byd technoleg: Scott Jenson draw o’r Unol Daleithiau, pennaeth y we ffisegol yn Google; ac Ian Massingham, prif efengylwr EMEA o Amazon Web Services. Os nad yw hynny’n ddigon, bydd gwin, canapes, cwrw, pitsas a llawer o bobl i gwrdd a rhwydweithio â hwy.\nMae’n addo bod yn ddigwyddiad gwirioneddol gynhwysol, gan ddod a gweithwyr technegol a datblygu busnes at ei gilydd o gwmnïau cychwynnol, y sector cyhoeddus a’r byd academaidd. Bydd y darlithoedd yn berthnasol i unrhyw un sydd â diddordeb mewn cymwysiadau technoleg er gwell, ac os oes gennych ddiddordeb mewn arloesi neu gymdeithas ddinesig, dewch i ymuno â ni – bydd y lle’n llawn.\nNos Fercher, 21 Medi 2016, o 17:30 tan 21:00\nCampws y Bae Prifysgol Abertawe – Ffordd Fabian, SA1 8EN\nCliciwch yma i gofrestru drwy Eventbrite\nStudent Communications Coordinator Iau Awst 25th, 2016\nSwyddi Gwag Criw Drinkaware Undeb y Myfyrwyr\nMae croeso i fyfyrwyr Prifysgol Abertawe a Phrifysgol y Drindod Dewi Sant ymgeisio.\nYdych chi’n berson allblyg, hyderus sydd wedi’i ysgogi i chwarae rhan bwysig mewn cynnal yr awyrgylch ar noson allan yn un cyfeillgar a pharchus ac i gefnogi pobl sydd efallai yn agored i niwed?\nMae Undeb y Myfyrwyr Prifysgol Abertawe ac Undeb y Myfyrwyr Prifysgol y Drindod Dewi Sant am hyfforddi a darparu Criw Drinkaware yn ein lleoliadau fel tîm cymorth i fyfyrwyr sydd ar noson allan ac i adnabod a chefnogi pobl sydd efallai yn agored i niwed o ganlyniad i yfed gormod. Gan weithio â phartner byddwch chi’n cymysgu gyda’r gwesteion, yn manteisio ar gyfleoedd i hyrwyddo ymddygiad cadarnhaol ac yn helpu gwesteion mewn ffyrdd ymarferol. Byddwch chi’n cysylltu ag aelodau staff eraill (diogelwch, rheolwyr, bar) i gynyddu pethau os oes angen.\nI lwyddo yn y rôl hon bydd yn rhaid i chi:\nDdeall diwylliant, diddordebau a thueddiadau gwesteion arferol ein clwb a’n lleoliad (fel arfer 18 i 24 oed).\nBod yn hyderus yn gymdeithasol, yn gallu sgwrsio a chymysgu gyda gwesteion ac yn ddigon pendant i annog ymddygiad cadarnhaol.\nBod yn feddwl agored ac yn anfarnol gyda sgiliau gwrando da i gefnogi gwesteion sy’n agored i niwed neu sy’n ofidus neu’r rhai sydd wedi yfed gormod o alcohol.\nBod yn rhagweithiol ac yn gallu ymdopi â gweithio ar eich menter eich hun a gydag aelodau staff eraill mewn awyrgylch clwb prysur.\nBod yn ddigon gwydn i ymdopi â chamdriniaeth ar lafar a chadw’n dawel mewn sefyllfaoedd heriol.\nBod yn awyddus ac yn hapus i fynychu hyfforddiant strwythuredig.\nByddai profiad blaenorol o weithio yn yr economi nos neu gyda’r grŵp oedran targed o fantais.\nCynigir y rôl hon mewn cydweithrediad â Drinkaware fel rhan o’i rhaglen i weithio i leihau niwed yn yr economi nos. Mae Drinkaware yn elusen sydd wedi’i hanelu at leihau niwed sy’n ymwneud ag alcohol trwy helpu pobl i wneud dewisiadau gwell am eu harferion yfed.\nOs oes gennych chi ddiddordeb mewn gwneud cais – defnyddiwch y ddolen isod:\nY dyddiad cau ar gyfer pob cais ac eithrio staff y bar yw: 1 Medi 2016 am 4.00pm\nDyddiad cae ar gyfer ceisiadau *STAFF Y BAR*: 9 Medi 2016 am 4.00pm. Cynhelir cyfweliadau ar gyfer staff y bar ddydd Llun 19 Medi.\nStudent Communications Coordinator Mercher Awst 24th, 2016\nGŵyl Wyddoniaeth Prydain – yn dechrau Dydd Mawrth 6 Medi\nMae Prifysgol Abertawe yn paratoi ar gyfer Gŵyl Wyddoniaeth Prydain, sy’n dechrau ar Ddydd Mawrth 6 Medi. Ymunwch â ni i archwilio llu o bynciau, o chwaraeon i gerddoriaeth, gofod i eneteg, a newid hinsawdd i ddiogelwch seiber.\nMae mwy na 100 digwyddiad am ddim yn digwydd dros bedwar diwrnod (Dydd Mawrth 6 – Dydd Gwener 9 Medi) gyda’r ddau ar y campws a thrwy’r ddinas – gan gynnwys gwyddoniaeth yn meddiannu yn Uplands, ‘caiacio sonig’ ym Mae Abertawe, a pharti traeth gyda thân gwyllt. Mae rhaglen yr Ŵyl yn cynnwys dros 25 o ddigwyddiadau gan ein hymchwilwyr Prifysgol Abertawe ein hunain.\nMae gwesteion enwog yn cynnwys Rick Edwards o Sianel 4, J. Willgoose Esq. o Public Service Broadcasting, y cyflwynydd teledu Dallas Campbell a’r hanesydd Amanda Foreman, ynghyd â gwyddonwyr enwog yn rhyngwladol yn cynnwys cyn fyfyriwr yn Abertawe sef Lyn Evans sy’n rhedeg y Peiriant Gwrthdaro Hadron Mawr yn CERN, George Abbey o NASA a’r seicolegydd Yr Athro Uta Frith.\nYn ychwanegol, dilynir hyn gan Benwythnos Teuluol, gydag adloniant, gweithgareddau ymarferol a hwyl i’r teulu cyfan. Gan ddigwydd yn Amgueddfa Genedlaethol y Glannau a lleoedd eraill o gwmpas, byddwch yn gallu dathlu canmlwyddiant Roald Dahl gyda Jon Chase o CBBC, bod yn greadigol gyda chelf a chrefft, neu gymryd rhan yn y bŵtcamp dynion gofod!\nMae’r holl docynnau am ddim, ond argymhellir archebu ar www.britishsciencefestival.org\nStudent Communications Coordinator Mawrth Awst 23rd, 2016


Problem Polymer Cerdyn Gw\nProblem Polymer Cerdyn\nProblem Polymer Cerdyn Gweithgareddd At: Chi Oddi wrth: Dr Polly Murs PARTHD: Problem Polymer Annwyl Ymchwilwyr, Cystadleuaeth Polymer Archser Mae gwyddonwyr yn Horners yn defnyddio sylweddau arbennig o'r enw polymerau i greu cynhyrchion newydd gwych. Mae polymerau yn gadwynau hir o ronynnau bach wedi'u huno mewn grwpiau, ychydig yn debyg i linynnau hir o leiniau. Maen nhw'n defnyddio polymerau i wneud teits neilon ymestynnol, cewynnau amsugnol iawn a chwpanau polystyren sy'n cadw diodydd yn gynnes. Ond mae arnyn nhw angen rhagor o syniadau! Allwch chi ddylunio cynnyrch polymer newydd gwych? Rydyn ni'n credu y gallen ni ddefnyddio sbwng i wneud esgidiau chwaraeon tawel iawn, ond beth arall allwn ni ei wneud? Dyma'ch cyfle chi! Polly Dr Polly Murs Eichher Helpwch Dr Polly Murs a'r gwyddonwyr eraill yn Horners i feddwl am rai defnyddiau newydd ar gyfer deunyddiau a wneir o bolymerau. Trafodwch Siaradwch am rai pethau y byddwch chi'n eu defnyddio bob dydd y gallen nhw fod wedi'u gwneud o bolymerau. Glynwch nodyn Post-it ar bum peth yn yr ystafell y credwch eu bod wedi'u gwneud o bolymerau. Ydych chi oll yn cytuno?\nDechrau arni Archwiliwch y deunyddiau ar eich bwrdd. Gwneir pob deunydd o bolymer. Sut olwg sydd arno? Sut mae'n teimlo? Llithrig Gludiog Hyblyg Ymestynnol Amsugnol Ysgafn Hyblyg Soeglyd Dal dŵr Tryloyw Mae'n cadw pethau'n gynnes Ystwyth Sgleiniog Caled Profwch eich syniadau Beth ellir ei wneud trwy ddefnyddio'ch deunyddiau polymer? Byddwch yn greadigol iawn. Dewiswch eich hoff syniad am ddefnyddio un o'ch polymerau a chrëwch eich dyluniad. Gwnewch yn siŵr bod eich dyluniad yn fawr a chlir fel y gallwch chi argyhoeddi'ch ffrindiau pa mor wych ydyw. Rhannwch eich syniadau Bydd gennych un munud i rannu'ch dyluniad. Beth fyddwch chi'n ei ddweud? Pa syniadau fyddwch chi'n eu hanfon at Dr Polly Murs? Pethau ychwanegol i'w gwneud Darganfyddwch am ailgylchu polymerau. Dydy pob polymer ddim yn cael ei weithgynhyrchu. Ble allwch chi ddod o hyd i bolymerau naturiol? Beth fyddai'n wahanol pe na bai gwyddonwyr wedi darganfod polymerau? Cymdeithas Wyddoniaeth Prydain Rhif Elusen Gofrestredig 212479 ac SC039236


Sir y Fflint yn cefnogi ymgyrch Genedlaethol "5 Angeuol"\nHeddlu Dyfed-Powys i lansio ymgyrch Genedlaethol ‘5 Angeuol’ fel rhan o Ddiwrnod Ymgysylltu Cymunedol Comisiynydd yr Heddlu a Throsedd ar Ddiogelwch Ffyrdd\nDdydd Mawrth 19eg Ionawr 2021, bydd Comisiynydd yr Heddlu a Throsedd, Dafydd Llywelyn yn cynnal diwrnod ymgysylltu cymunedol rhithiol a fydd yn canolbwyntio’n benodol ar Ddiogelwch Ffyrdd, lle bydd Heddlu Dyfed-Powys yn lansio ymgyrch genedlaethol, 5 Angeuol.\nMae Heddlu Dyfed-Powys yn arwain ar lefel genedlaethol ar yr ymgyrch 5 Angeuol, sy'n canolbwyntio ar y pum llinyn sy'n ymwneud â'r prif ffactorau sy’n dueddol o arwain at wrthdrawiadau angheuol a gwrthrawiadau lle ceir anafiadau difrifol, sef yfed a gyrru / cyffuriau; goryrru; ddim yn gwisgo gwregys diogelwch; defnyddio ffôn symudol; gyrru diofal.\nBydd yr Ymgyrch yn cael ei lansio gan y Comisiynydd Heddlu a Throsedd Dafydd Llywelyn yn fyw ar Facebook, yn ystod ei ddarllediad byw cyntaf o’r flwyddyn, ddydd Mawrth Ionawr 19eg lle bydd ACC Mark Travis o Heddlu De Cymru yn ymuno ag ef, sef Arweinydd Strategol ar gyfer Plismona Ffyrdd yng Nghymru, a Teresa Ciano, Rheolwr Partneriaeth GoSafe.\nNod yr Ymgyrch Angheuol 5 yw codi ymwybyddiaeth o'r llinynnau 5 Angeuol I yrwyr yn gyffredinol, addysgu gyrwyr, gorfodi cydymffurfiad â rheoliadau traffig ar y ffyrdd, tynnu sylw'r cyfryngau at y pwnc ac o ganlyniad, lleihau nifer y pobl a laddwyd neu a anafwyd yn ddifrifol ar ein ffyrdd.\nDywedodd Comisiynydd yr Heddlu a Throsedd, Dafydd Llywelyn; “Yn 2019, cafodd 1,193 o bobl eu lladd neu eu hanafu’n ddifrifol mewn gwrthdrawiadau ar y rhwydwaith ffyrdd yng Nghymru - mae hon yn gyfradd anffodus iawn, na ddylid ei derbyn ac rwyf wedi ymrwymo i sicrhau ein bod yn nodi ffyrdd o leihau’r ystadegau hyn, ynghyd a’r gost ddynol ofnadwy. Rwy'n benderfynol o weithio gyda chydweithwyr o'r pedwar Llu yng Nghymru yn ogystal â phartneriaid allweddol fel GoSafe i sicrhau cyfuniad cywir o addysg, gorfodaeth ac ymgyrchoedd i wneud ein ffyrdd yn fwy diogel.\n“Rwy’n edrych ymlaen at lansio’r ymgyrch 5 Angeuol ddydd Mawrth yn ystod fy niwrnod Ymgysylltu Cymunedol. Gall y llinynnau, sy'n cynnwys, goryrru, defnyddio ffôn symudol, peidio â gwisgo gwregys diogelwch, gyrru diofal, a gyrru dan ddylanwad alcohol neu gyffuriau oll arwain at ganlyniadau dinistriol; nid yn unig ar y rhai a fu'n rhan o'r gwrthdrawiad, ond hefyd ar y cylch ehangach o deulu a ffrindiau. Gobeithio, trwy ymgyrchoedd fel 5 Angeuol, y gallwn weithio gyda'n gilydd i godi ymwybyddiaeth o faterion allweddol a sicrhau bod ein ffyrdd yn dod yn fwy diogel ”.\nDywedodd Teresa Ciano, Rheolwr Partneriaeth GoSafe, “Y pum llinyn a nodwyd yw’r prif gyfranwyr at wrthdrawiadau angheuol ar ffyrdd Cymru. Mewn cydweithrediad â'n partneriaid gan gynnwys y Gwasanaeth Tân ac Achub ac Awdurdodau Lleol rydym yn cynnal amryw o ymgyrchoedd trwy gydol y flwyddyn gan godi ymwybyddiaeth o sut y gall pob defnyddiwr ffordd chwarae ei ran wrth wneud ffyrdd Cymru yn fwy diogel os gwnânt y pethau bach i leihau'r risg hon.\n“Trwy ymgysylltu â defnyddwyr ffyrdd mewn digwyddiadau, hyrwyddo’r negeseuon diogelwch craidd hyn dros y cyfryngau cymdeithasol ac mewn ymgyrchoedd hysbysebu a thrwy weithrediadau ar y cyd â’n gwahanol bartneriaid a chydweithwyr, nid yw’r Ymgyrch Angheuol Pump byth yn bell o graidd yr hyn a wnawn.\n“Nod strategol GoSafe yw gwneud ffyrdd Cymru yn fwy diogel a lleihau anafiadau a marwolaethau ar ffyrdd Cymru. Trwy gefnogi’r Ymgyrch 5 Angeuol, a chodi ymwybyddiaeth o sut y gall newid mewn ymddygiad ac agwedd arwain at daith fwy diogel i holl ddefnyddwyr y ffordd, ein nod yw annog mwy o fodurwyr, o bob oed, i wneud y dewis diogel a helpu i wneud ein ffyrdd yn fwy diogel i bawb. ”\nDywedodd yr Arweinydd Strategol ar gyfer Plismona Ffyrdd yng Nghymru, ACC Mark Travis o Heddlu De Cymru; “Rwyf wedi ymrwymo i wella diogelwch ar y ffyrdd a hyrwyddo gyrru mwy diogel nid yn unig o fewn ardal fy Heddlu i yma yn Ne Cymru, ond hefyd ar lefel Genedlaethol ledled Cymru a thu hwnt, a rwy’n annog pobl i gymryd rhan yn yr Ymgyrch 5 Angeuol yr ydym yn ei lansio i helpu i hyrwyddo’r negeseuon allweddol.\n“Mae gan bob un o bum llinyn yr ymgyrch hon ar eu pennau eu hunain y potensial i fod yn ffactor cyfrannol wrth i rywun gael ei ladd neu ei anafu’n ddifrifol. Yn bwysig, maent hefyd yn ymddygiadau y gall defnyddwyr ffyrdd fod yn uniongyrchol gyfrifol amdanynt a'u rheoli. "\n“Mae cadw pobl yn ddiogel ar ein ffyrdd yn fater y gall pawb fod yn rhan ohono. Mae gan unigolion, teuluoedd, ffrindiau a chymunedau i gyd ran i'w chwarae wrth helpu i hyrwyddo gyrru mwy diogel yn y wlad, a gobeithio y bydd pobl yn cefnogi'r ymgyrch ac yn gweithio gyda ni i hyrwyddo'r negeseuon allweddol mewn cymunedau lleol.\n“Dim ond trwy weithio gyda'n gilydd y gallwn hyrwyddo gyrru mwy diogel yng Nghymru, gwella diogelwch ar y ffyrdd ac yn y pen draw, helpu i achub bywydau.”\nYn ystod ei Ddiwrnod Ymgysylltu â'r Gymuned rithiol, bydd y Comisiynydd Dafydd Llywelyn hefyd yn cwrdd â chynrychiolwyr cymunedol ym Mhowys, i drafod materion diogelwch ar y ffyrdd mewn rhai ardaloedd o fewn y Sir cyn lansio'r Ymgyrch 5 Angeuol ar dudalen facebook Swyddfa Comisiynydd Heddlu a Throsedd Dyfed-Powys - www.facebook.com/DPOPCC - am 5: 00yp.


West Miami, Florida - Wicipedia\n7 Ebrill 1947\nDinas yn Miami-Dade County, yn nhalaith Florida, Unol Daleithiau America yw West Miami, Florida. ac fe'i sefydlwyd ym 1947. Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Dwyrain.\nMae ganddi arwynebedd o 1.835357 cilometr sgwâr ac ar ei huchaf mae'n 1 metr yn uwch na lefel y môr. Yn ôl cyfrifiad y wlad, poblogaeth y dref yw: 5,863; mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad West Miami, Florida\nCeir nifer o bobl nodedig a anwyd yn West Miami, gan gynnwys:\nWedi dod o "https://cy.wikipedia.org/w/index.php?title=West_Miami,_Florida&oldid=10132506"\nNewidiwyd y dudalen hon ddiwethaf ar 12 Ebrill 2020, am 18:18.


Siopa Pryf Lleidr Cacynaidd PayPal arian am ddim ar-lein | Medalwedd diweddaraf hacio\nyn Hacio medalwedd 14 Sylwadau 98,043 Barn\nHyn Pryf Lleidr Cacynaidd arian PayPal Gwneir y cais diweddaraf gan ein tîm "Meddalwedd diweddaraf hacio", am y 4 mis i wneud ei 100% Ddiogel ac yn anweledig.\nMae'n arf hawdd iawn i'w ddefnyddio, Gallwch weld y cyfarwyddiadau ar y meddalwedd, Rhaid ichi ei wneud yw dewis eich gwlad , Rhowch Id eich e-bost PayPal a Dewiswch faint ydych am ychwanegu at eich cyfrif PayPal a yw'n a pwyso'r botwm dechrau cynhyrchu cronfeydd. Gallwch ymddiried yn y meddalwedd hwn heb unrhyw betruso ni chewch mewn trafferth defnyddio hwn marchogaeth, Mae'n ddiogel, Bydd unrhyw un erioed wedi gwneud unrhyw beth i wneud oherwydd rydych yn defnyddio meddalwedd hwn.\nMae angen ichi ei wneud yw i osod y rhaglen osod eich cyfrifiadur/gliniadur/Mac. I'w agor, Awto gysylltu cyfrif PayPal a hwy yn dechrau cynhyrchu arian. Peidiwch â defnyddio PayPal arian Pryf Lleidr Cacynaidd ormodol oherwydd inni ddim gwarantu ichi os ydych yn ceisio cynhyrchu 2000$, eich cyfrif ddim fydd bloc. Ond os bydd yn cynhyrchu uchafswm 500$ mewn diwrnod yna byddwch yn 100% diogel. Rydym yn argymell i ddim cam-drin, Nid ydynt yn ychwanegu mwy na 500$ gallai gael dileu dydd neu eich cyfrif PayPal diogelwch.\nPryf Lleidr Cacynaidd arian PayPal 2015 Nodweddion:\nDyddiol terfyn i 500$ dydd.\nIntegreiddio procsi ar gyfer cynhyrchu arian fwy diogel.\nFfordd naturiol o ychwanegiad gan opsiwn trafodiad sioe.\nPryf Lleidr Cacynaidd PayPal arian gyflymaf.\nAngen dim ond cwbl awtomatig, cliciwch y botwm ychwanegu.\nPryf Lleidr Cacynaidd arian PayPal 2015 Cyfarwyddiadau:\nDewiswch eich gwlad.\nRhowch eich cyfeiriad e-bost PayPal.\nDewiswch eich arian cyfred.\nDewiswch y swm a ddymunir 20/50/150/500.\nWasg greu cronfeydd botwm.\nAros am ychydig eiliadau a phob un wedi'i wneud, Gwiriwch eich cydbwysedd ychwanegol.\nChwilio am eitemau newydd:\nPryf Lleidr Cacynaidd PayPal arian ar gyfer siopa ar-lein rhad ac am ddim.\nGeneradur arian PayPal.\nGeneradur arian PayPal nad oes arolwg.\nMarchogaeth arian parod PayPal 2015.\nMarchogaeth arian PayPal 2015 Nid oes arolwg.\nMarchogaeth arian PayPal ar-lein.\nMarchogaeth arian PayPal 2014.\nMarchogaeth arian PayPal 2014 Nid oes gyfrinair arolygon\nBrithribin arian PayPal ar-lein nad oes arolwg\nPryf Lleidr Cacynaidd PayPal arian ar gyfer android\nychwanegu arian i paypal rhad ac am ddim arian paypal rhad ac am ddim cyfrif paypal arian rhad ac am ddim arian paypal darnia paypal sut i gael am ddim arian paypal sut i hacio paypal arian generator cyfrif paypal generadur paypal am ddim arian paypal generadur paypal darnia arian paypal arian paypal gwiber oes arolwg paypal arian gwiber ar-lein paypal arian generadur paypal arian darnia\t2015-11-26\nBlaenorol: Cyfrinair Facebook marchogaeth 2018 Llwytho i lawr rhad ac am ddim\nNesaf: Addmefast Bot pen draw pwynt generadur\n10/10/2018 ar 23:28\n04/10/2018 ar 07:00\n28/09/2018 ar 19:42\n10/08/2018 ar 01:53\nswydd ' n glws\n13/08/2017 ar 23:28\n10/01/2017 ar 16:20\n23/08/2016 ar 16:41\n13/02/2016 ar 13:13\n23/08/2016 ar 16:47\n27/12/2015 ar 05:21\n26/11/2015 ar 00:16\n28/11/2015 ar 09:02\n08/05/2016 ar 13:34\n20/10/2016 ar 06:54\ngeneradur Rhif cerdyn credyd 2017 Nodweddion: generadur Rhif cerdyn credyd gyda dyddiad cvv a dod i ben. ...


1Ch 7 | CYM | STEP | Meibion Issachar (pedwar i gyd): Tola, Pwa, Iashŵf a Shimron.\n1 Meibion Issachar (pedwar i gyd):\nTola, Pwa, Iashŵf a Shimron.\n2 Meibion Tola:\nWssi, Reffaia, Ieriel, Iachmai, Ibsam a Shemwel. Nhw oedd pennau teuluoedd Tola. Roedd yna 22,600 o ddynion dewr wedi eu rhestru yn y cofrestrau teuluol adeg Dafydd.\n3 Mab Wssi:\nMichael, Obadeia, Joel ac Ishïa. (Roedd y pump ohonyn nhw yn benaethiaid.)\n4 Yn ôl y cofrestrau teuluol, roedd 36,000 o ddynion yn barod i ryfela am fod ganddyn nhw lot o wragedd a phlant. 5 Roedd cyfanswm o 87,000 o ddynion dewr wedi eu rhestru ar gofrestrau teuluol claniau Issachar.\n6 Meibion Benjamin (tri i gyd):\nBela, Becher, a Iediael.\n7 Meibion Bela:\nEtsbon, Wssi, Wssiel, Ierimoth, ac Iri. Roedd y pump ohonyn nhw yn benaethiaid eu teuluoedd. Roedd 22,034 wedi eu rhestru yn y cofrestrau teuluol.\n8 Meibion Becher:\nSemira, Ioash, Elieser, Elioenai, Omri, Ieremoth, Abeia, Anathoth, ac Alemeth. Roedd y rhain i gyd yn feibion i Becher. 9 Roedd 20,200 o benaethiaid teulu a rhyfelwyr wedi eu rhestru yn eu cofrestrau teuluol.\n10 Mab Iediael:\nIewsh, Benjamin, Ehwd, Cenaana, Seithan, Tarshish, ac Achishachar. 11 Roedd y rhain i gyd yn ddisgynyddion Iediael. Roedd 17,200 o benaethiaid teulu a rhyfelwyr yn barod i ymladd wedi eu rhestru yn eu cofrestrau teuluol.\n12 Roedd y Shwpiaid a'r Chwpiaid yn ddisgynyddion i Ir; a'r Chwshiaid yn ddisgynyddion i Acher.\n13 Meibion Nafftali:\nIachtseël, Gwni, Jeser, a Shalwm – meibion Bilha.\n14 Meibion Manasse:\nAsriel (gafodd ei eni i bartner ▼\n▼ 7:14 bartner Mae'r gair Hebraeg yn air am feistres neu bartner cyfreithlon oedd ddim yn wraig i ddyn yn ystyr lawnaf y gair.\nSyriaidd Manasse. A'i phlentyn hi hefyd oedd Machir, tad Gilead. 15 Priododd Machir un o wragedd y Chwpiaid a'r Shwpiaid, ac roedd ganddo chwaer o'r enw Maacha.) Yna ail fab Manasse oedd Seloffchad (Dim ond merched gafodd hwnnw yn blant.)\n16 Dyma Maacha, gwraig Machir, yn cael mab, a'i alw yn Peresh. Roedd ganddo frawd o'r enw Sheresh, ac enw ei feibion oedd Wlam a Recem.\n17 Mab Wlam:\nY rhain oedd disgynyddion Gilead, mab Machir ac ŵyr Manasse. 18 Ei chwaer Hamolecheth oedd mam Ish-hod, Abieser a Machla.\n19 Meibion Shemida oedd Acheian, Sichem, Lichi, ac Aniam.\n20 Disgynyddion Effraim:\nShwtelach, ei fab Bered, wedyn i lawr y cenedlaethau drwy Tachath, Elada, Tachath, 21 Safad, i Shwtelach.\n(Cafodd Eser ac Elead, dau fab arall Effraim, eu lladd gan rai o ddisgynyddion Gath oedd yn byw yn y wlad, pan aethon nhw i lawr i ddwyn eu gwartheg. 22 Bu Effraim, eu tad, yn galaru amdanyn nhw am amser maith, a dyma ei frodyr yn dod i'w gysuro.) 23 Yna dyma fe'n cysgu gyda'i wraig a dyma hi'n beichiogi ac yn cael bachgen arall. Galwodd Effraim e yn Bereia, am fod pethau wedi bod yn ddrwg ar ei deulu. 24 (Merch Bereia oedd Sheëra, wnaeth adeiladu Beth-choron Isaf ac Uchaf, a hefyd Wssen-sheëra.) 25 Reffach oedd ei fab, Resheff yn fab i hwnnw, yna i lawr drwy Telach, Tachan, 26 Ladan, Amihwd, Elishama, 27 Nwn, i Josua.\n28 Roedd eu tir nhw a'u cartrefi yn cynnwys Bethel a'i phentrefi, ac yn ymestyn i'r dwyrain at Naäran, ac i'r gorllewin at Geser a'i phentrefi. Hefyd Sichem a'i phentrefi cyn belled ag Aia a'i phentrefi yn y gogledd. 29 Ar ffiniau tiriogaeth Manasse roedd trefi Beth-shean Taanach, Megido a Dor a'r pentrefi o'u cwmpas. Disgynyddion Joseff, mab Israel, oedd yn byw yno.\n30 Meibion Asher:\nImna, Ishfa, Ishfi, a Bereia. A Serach oedd eu chwaer.\n31 Meibion Bereia:\nHeber a Malciel, oedd yn dad i Birsaith.\n32 Heber oedd tad Jafflet, Shomer, a Chotham. A Shwa oedd eu chwaer.\n33 Meibion Jafflet:\nPasach, Bimhal, ac Ashfat. Y rhain oedd meibion Jafflet.\n34 Meibion ei frawd Shemer:\nRoga, Chwba, ac Aram.\n35 Meibion ei frawd Helem:\nSoffach, Imna, Shelesh, ac Amal.\n36 Meibion Soffach:\nSwa, Char-neffer, Shwal, Beri, Imra, 37 Betser, Hod, Shamma, Shilsha, Ithran, a Beëra.\n38 Meibion Jether:\nJeffwnne, Pispa, ac Arach.\n39 Meibion Wla:\nArach, Channiel, a Ritsia.\n40 Roedd y rhain i gyd yn ddisgynyddion Asher. Roedden nhw i gyd yn benaethiaid teulu, yn filwyr dewr ac arweinwyr medrus. Roedd 26,000 o filwyr yn barod i ymladd wedi eu rhestru yn y cofrestrau teuluol.


Dychweliad Gwobrau Academi Cynaliadwy Cymru -- Cyngor Gweithredu Gwirfoddol Cymru (WCVA)\nDychweliad Gwobrau Academi Cynaliadwy Cymru\n5 Gorffennaf 2019 5 Gorff 2019\nMae’r seremoni wobrwyo sy’n dathlu cynaliadwyedd cynyddol Cymru a sectorau ynni gwyrdd yn ei hôl am yr ail flwyddyn, ac yn cael ei chynnal gan Cynnal Cymru a RenewableUk Cymru.\nAr ôl llwyddiant y digwyddiad cychwynnol y llynedd, cadarnhaodd y ddau fudiad fod y digwyddiad yn un blynyddol bellach yn dathlu gwaith gwych sy'n cael ei wneud gan bobl a mudiadau ledled Cymru.\nBydd yn cael ei gynnal eto yn Stadiwm Principality, catref carbon isel Rygbi Cymru, ar ddydd Iau Tachwedd 28ain, 2019.\nYnglŷn â'r gwobrau\nMae'r Academi Cynaliadwy yn fenter newydd cyffrous, a sefydlwyd gan Cynnal Cymru a RenewableUk Cymru i ddod â'r arbenigedd ledled y sectorau cynaliadwy ac ynni gwyrdd yng Nghymru ynghyd.\nMae'r gwobrau, sy'n pontio sectorau cymunedol, cyhoeddus a phreifat, yn dathlu cynaliadwyedd a rhagoriaeth ynni carbon isel, arloesedd ac arweinyddiaeth ledled Cymru.\nMae hyn yn hynod berthnasol gan ystyried cyd-destun presennol argyfwng yr hinsawdd.\nMae Wales & West Utilities wedi cadarnhau y bydd yn parhau i fod yn brif nawdd o'r digwyddiad gyda Llywodraeth Cymru a EDF Renewable hefyd yn parhau fel noddwyr categori.\n'Gwireddu Deddf Llesiant Cenedlaethau'r Dyfodol o lawr gwlad i fyny...'\n'Y gwobrau yw fy hoff ddigwyddiad bob blwyddyn wrth i ni ddathlu ymrwymiadau gwirfoddol grwpiau cymunedol, unigolion sy'n hyrwyddo mentrau trwy eu hangerdd eu hunain, a mudiadau sydd wedi gwneud penderfyniadau corfforaethol i wella pethau!\n'Mae pob un o'r rhai sydd wedi'i gwneud hi i'r rownd olaf yn gwireddu Deddf Llesiant Cenedlaethau'r Dyfodol a Deddf yr Amgylchedd, o lawr gwlad i fyny.'\nDywedodd Rhys Jones, Pennaeth RenewableUK Cymru:\n'Mae'r ffordd yr ydym yn rhwystro'r newid yn yr hinsawdd yn y bôn yn ymwneud â gweithredu'n gadarnhaol nawr yng Nghymru.'\n'Mae'r ansawdd a'r lefel o ddiddordeb yr ydym wedi ei weld yn y digwyddiad hwn o'r cychwyn cyntaf yn dangos bod unigolion, cymunedau a busnesau ledled Cymru yn prif ffrydio cynaliadwyeddd yn fwy nac erioed, ac mewn ffyrdd sy'n darparu buddion uniongyrchol ac anuniongyrchol.'\n'O ran y lleoliad, mae wedi arfer croesawu prif berfformwyr y byd felly heb amheuaeth dylai enillwyr y gwobrau deimlo'n gartrefol iawn!'\nY naw categori yw:\nProsiect Ynni Adnewyddadwy Rhagorol\nArloesi Cynaliadwy yn y Sector Cyhoeddus\nArloesi mewn Caffael neu Gadwyn Gyflenwi Gynaliadwy\nMenter Gymdeithasol Ragorol\nMae mwy o wybodaeth am feini prawf mynediad ar wefan Gwobrau Academi Cynaliadwy: www.sustainableacademy.wales, ynghyd â manylion am sut i gofrestru.\nDylai ceisiadau gael eu cyflwyno erbyn canol nos ar ddydd Sul 15 Medi.\nBydd tri ymgais o bob categori yn cael eu rhoi ar restr fer i gael eu rhoi gerbron pleidlais y cyhoedd.\nBydd y pleidleisiau yn cael eu hychwanegu i'r canlyniadau gan banel o feirniaid annibynnol i ddewis enillwyr. Y beirniaid sydd â'r gair olaf.\nBydd ymgeisiwyr wedi eu rhoi ar y rhestr fer yn cael gwybod yn fuan ar ôl y dyddiad cau a byddant yn cyhoeddi'r enillwyr yn y seremoni wobrwyo ar 29 Tachwedd 2018 yn Stadwim Principality.\nMae cyfleoedd dal ar gael i noddi categorïau ac agweddau amrywiol ar y digwyddiad. I gael mwy o wybodaeth am yr hyn sydd ar gael, cysylltwch â Lynsey Jackson ar 029 2043 1746 neu e-bost lynsey@cynnalcymru.com


Caer Seion - Wicipedia\nMae Caer Seion yn fryngaer Geltaidd sy'n perthyn i Oes yr Haearn, ac sydd wedi'i lleoli ger Conwy yn Sir Conwy, Cymru; cyfeirnod OS: SH759777. Enwau arall arni yw (Castell) Caer Leon neu Castell Caer Seion. Mae'n sefyll ar gopa uchaf Mynydd Caer Seion (Mynydd y Dref), 806 troedfedd uwchben lefel y môr a thua milltir a hanner i'r gorllewin o dref Conwy yng ngogledd Cymru.\nCofrestrwyd y fryngaer hon gan Cadw a chaiff ei hadnabod gyda'r rhif SAM unigryw: CN012. Ceir tua 300 o fryngaerau ar restr CADW o henebion, er bod archaeolegwyr yn nodi bod oddeutu 570 ohonyn nhw i gyd yng Nghymru.\n4 Mynediad a chadwraeth\nMuriau dwyreiniol Caer Seion gyda Conwy yn y cefndir\nMae'r gaer yn mwynhau lleoliad strategol iawn ar ben Mynydd Caer Seion. Mae'r olygfa o'i muriau'n drawiadol. I'r gorllewin gwelir bryniau cyntaf y Carneddau ac Afon Menai. Yn y gorllewin mae Bae Conwy ac ardal Penmon ar Ynys Môn. Dros y dŵr i'r gogledd-ddwyrain mae'r Gogarth a bryniau Deganwy (safle Castell Degannwy, amddiffynfa strategaidd diweddarach a godwyd gan Maelgwn Gwynedd). Gwelir rhannau isaf Afon Conwy a'i glannau yn glir, ynghyd â'r holl ddyffryn i lawr i gyffiniau Caerhun a'i rhyd bwysig a warcheid gan gaer Rufeinig. Rhwng y gaer a bryniau'r Carneddau rhed hen lwybrau cynhanesyddol o lan Conwy i gyfeiriad arfordir gogleddol Eryri. Mewn gair mae'r gaer yn wylfa ddelfrydol.\nMae ein gwybodaeth am hanes y gaer yn seiliedig ar dystiolaeth archaeolegol. Ymddengys ei bod yn cael ei defnyddio o Oes yr Haearn hyd y cyfnod Rhufeinig (fel yn achos bryngaer Tre'r Ceiri yn Llŷn a llefydd eraill). Er bod nifer o gytiau crwn yn y gaer mae'n anhebygol iddi gael ei defnyddio trwy gydol y flwyddyn oherwydd ei huchder. Gwylfa a noddfa yn hytrach na phreswylfa parhaol oedd hi, yn ôl pob tebyg.\nYn ôl yr archaeolegwyr a gloddiasant yno yn 1951, atgyfnerthwyd ac ehangwyd y gaer yng nghanrifoedd olaf y mileniwm cyntaf CC.\nCynllun o'r cytiau, tua'r 1840au\nMae muriau'r gaer yn amgylchynnu bron i 3 hectar o dir. Mae'r brif fynedfa yn y pen dwyreiniol. Ynddo ceid gosodiad sgwar o bedwar postyn yn cynnal porth a phont (yn ôl pob tebyg). Yn ei hymyl yr oedd siambr warchod lle cafwyd hyd i dros gant o gerrig ffon-dafl.\nYn nhir amgaeedig y pen gorllewinol ceir olion cytiau crwn; roedd hyn yn adran o'r gaer ar wahân, heb fynediad o'r tu allan iddo.\nYn y de ceir wal ar gwrs igam-ogam gyda mynedfa 6m o led a 7m o hyd. Mae slabiau carreg mawr unionsyth ar hyd dau wyneb mewnol y porth. Am rwy reswm caewyd y porth hwn yn ystod ail gyfnod yr adeiladu.\nY mynediad hawsaf i'r gaer yw o gyfeiriad Bwlch Sychnant, ar yr hen lôn rhwng Conwy a Phenmaenmawr. Yno mae llwybr eglur (rhan o Lwybr y Gogledd) yn dringo iddi heibio fferm Pen Pyra. Y dewis amlwg arall yw i dilyn Llwybr yr Arfordir o gyfeiriad Conwy.\nMae'r gaer yn heneb rhestredig, yng ngofal Cyngor Bwrdeistref Sirol Conwy.\nWedi dod o "https://cy.wikipedia.org/w/index.php?title=Caer_Seion&oldid=11028525"\nNewidiwyd y dudalen hon ddiwethaf ar 7 Chwefror 2022, am 23:40.


Paul Griffiths: 2013\nY Cymro 27/12/13\nWedi gwylio bron i 80 o gynyrchiadau, fe ddaeth blwyddyn arall i ben, ac am flwyddyn amrywiol y bu. Cyfle'r wythnos hon i fwrw golwg yn ôl dros lwyfannau Cymru a thu hwnt yn 2013, gan edrych ymlaen yn eiddgar am flwyddyn newydd, lawn mor anturus.\nFe gychwynnai gyda’r Theatr Genedlaethol, sydd wedi cael blwyddyn brysur, a lled llwyddiannus, o ystyried yr amrywiaeth o gynyrchiadau fu ar gael. Er imi fethu eu cynhyrchiad cyntaf sef ‘Y Bont’ yn Aberystwyth fis Mawrth, doedd yr addasiad i deledu ddim yn apelio, yn anffodus, gyda phrinder dialog a sgript gyhyrog, yn boenus o amlwg. Llawer mwy llwyddiannus a chofiadwy oedd fy nhaith i 'Tir Sir Gâr', a diolch i gyfarwyddo medrus Lee Haven Jones, a chast o actorion profiadol, sgript farddonol ac emosiynol Roger Williams, a phortreadau amrwd Siôn Ifan, Rhian Morgan a Gwydion Rhys. Man gwan y cynhyrchiad oedd tueddiad cyd-grëwr y cynhyrchiad, Marc Rees, i fod yn or-amlwg â’i ipad a’i gyflwyniad, gan dynnu oddi ar naturioldeb yr actio byw.\nI Domen y Mur, ger Trawsfynydd wedyn ddechrau’r Haf, (a bil o £200 am logi car!) er mwyn bod yn dyst i ‘ddigwyddiad theatrig’ Arwel Gruffydd, sef i lwyfannu drama farddonol Saunders Lewis, 'Blodeuwedd', yn ei chynefin naturiol. Er y bu cryn feirniadu ar allu rhai o brif gymeriadau’r ddrama i ynganu barddoniaeth Saunders, roedd swyn cyfareddol y lleoliad yn ddigon i faddau llawer o feia, a phortreadau Iddon Alaw a Martin Thomas, yn aros yn y cof, hyd heddiw. Aros hefyd mae’r cywaith cymunedol o dan arweiniad Bethan Marlow sef 'Blodyn', yn ardaloedd y Blaenau a Dyffryn Nantlle.\nMethais weld eu benthyciad o’r gwaith celf ‘Rhwydo’, sef y babell symudol a’i deipiaduron, a bod yn gwbl onest, doedd y sioe na’r syniad, yn apelio dim ataf. Ond ro’n i’n falch iawn o gael bod yn y Sherman i ddal portread lectrig Owen Arwyn, o’r meddwyn a’r methiant ‘Handi Al’, yn nrama ddirdynnol Aled Jones Williams, sef 'Pridd'. Cyfarwyddo a chynllunio hynod o fedrus a chynnil yn ogystal, a diolch i Owen am berswadio Aled, i’w gyfansoddi.\nLlwyddiant hefyd oedd yr unig gynhyrchiad imi’i weld gan Frân Wen eleni, sef ‘Dim Diolch’, a gododd flas cynhyrfus am eu gwaith, gydol y flwyddyn, oherwydd newydd-deb y llwyfannu, goleuo a chynllunio. Mi fydd portread dagreuol Carwyn Jones, a’i gyd-actorion Martin Thomas a Ceri Elen, eto’n aros yn y cof. Clod hefyd i dîm marchnata’r cwmni sydd wedi ein hudo ag ymgyrchoedd cwbl unigryw ar lwyfannau fel Twitter a Facebook, yn enwedig felly gyda’r sioe ‘Gwyn’ a ‘Dim Diolch’, yn ogystal. Falle dyle’r cwmni roi gwersi i’n Theatr Genedlaethol, ynglŷn â sut i godi proffil a diddordeb, cyn ac yn ystod y sioe!\nBara Caws wedyn, o dan arweiniad artistig Betsan Llwyd, ac er mai dim ond medru dal ‘Cyfaill’ a ‘Te yn y Grug’ wnes i’r flwyddyn hon, mi gefais flas o’u rifíw ‘Hwyliau’n Codi’ a’u hail-lwyfaniad o ‘Llanast’, ddiwedd y flwyddyn, diolch i’r ffrwd o drydar cyson, a fideos ar eu gwefan. Er nad oedd sgript a hualau llenyddol ‘Cyfaill’ yn apelio ataf, cefais flas mawr o ‘Te yn y Grug’ Kate Roberts, diolch i addasiad penigamp Manon Wyn Williams, oedd yn dawnsio mor heini â Manon Wilkinson a Fflur Medi Owen, ar lwyfan rwystredig y cynhyrchiad. Roeddwn i’n croesawu rhyddid a symlrwydd set ‘Llanast’ yn fawr iawn, gyda’r gobaith y gwelwn ni lawer mwy o ddefnydd tebyg, yn y flwyddyn newydd.\nDim ond un cynhyrchiad weles i gan Arad Goch yn ogystal, ac am sioe a pherfformiadau cwbl gofiadwy ac egniol a gafwyd yn ‘Ble Mae’r Dail yn Hedfan’ gan Ffion Wyn Bowen a Gethin Evans, sydd newydd ddychwelyd o daith yn Nhunisia. Gwych iawn. Diolch i Arad Goch am eu gwaith diflino, a chwbl ddiddiolch yn aml iawn, yn ardal Ceredigion, a gydag Ieuenctid Cymru.\nYmateb cymysg iawn a fu ar fy ymweliadau â’r Sherman yng Nghaerdydd. Hwylustod taith y Megabus o Lundain, oedd un o’r prif atyniadau yno, ond siomedig oedd safon y gwaith gan y cwmni preswyl. Mae’n amlwg fod cryn fywyd a brwdfrydedd ifanc tu ôl i lenni newydd yr adeilad sgleiniog, fu’n dathlu ei ben-blwydd yn 40 oed eleni, ond digon blêr a bregus oedd yr hyn a gyflwynwyd ar y llwyfan. Siom imi oedd ‘Say it with Flowers’ gyda Ruth Madoc fel y gantores Dorothy Squires, a siom oedd ‘It’s a Family Affair’ a’m hatgoffodd o bantomeim dros-ben-llestri, yn sgil y cynllun set a gwisgoedd amatur ac amrwd. Cefais flas ar sgriptiau newydd Cymraeg ‘Drwy’r Ddinas Hon’, hyd yn oed os oedd gwendidau yn y cyfarwyddo.\nSiom hefyd oedd methu dal ambell i gynhyrchiad arall, a aeth â’m bryd eleni fel Genod y Calendr gan Theatr Fach Llangefni, ‘Whinging Women’ gan gwmni bywiog iawn o Ddyffryn Conwy, Cerdyn Post o Wlad y Rwla gan Arad Goch a drama wreiddiol cwmni 3D, oedd yn dathlu eu pen-blwydd yn 10 oed eleni.\nDim ond un cynhyrchiad lwyddais ei weld gan National Theatre Wales, a hynny ym mhellafion Ynys Môn, wrth i Hugh Hughes fwrw ei atgofion unigryw, a hynod o greadigol, o gwmpas Llangefni, a’r ynys gyfan. Er nad oedd y sioe yn y Theatr Fach gystal â’r hyn a welais ganddo yn y gorffennol, roedd y gwaith a’r dychymyg a blannwyd yn y siop a’r daith gerdded, yn werth y daith. Unwaith eto, diffyg diddordeb, arian, ac amynedd a barodd imi fethu llawer o sioeau’r De ganddynt fel ‘Praxis Makes Perfect’ neu ‘Tonypandymonium’. Dim ond gobeithio bod arweinydd artistig y cwmni, John McGrath yn ceisio plesio pawb, ac nid dim ond y llafnau ifanc!\nCefais fy synnu gan frwdfrydedd y pwerdai theatrig cynhyrfus yn y Chapter a’r Sherman yng Nghaerdydd, ac er yn croesawu’r holl weithgaredd dramatig, a’r llu o gynhyrchiadau o bob maint, hwnt ac yma, gobeithio’n wir fod y criwiau ifanc yn dal i wylio a gwrando a dysgu gan arweinwyr llawer mwy profiadol, y tu hwnt i Gymru. Fy ofn pennaf ydi bod cnewyllyn afiach o agos yn tyfu ymysg theatrau’r ddinas, a all, o beidio bod yn ofalus a phwyllog, wneud llawer mwy o niwed i ddyfodol y ddrama, nac o werth.\nA beth am du hwnt i Gymru? Wel, blwyddyn lawn a difyr iawn er yr holl newidiadau, a fu hi mewn rhannau arall o’r wlad. Llongyfarchiadau enfawr i Daniel Evans sydd wedi dod a chanmoliaeth uchel iawn i gynyrchiadau Sheffield dros y blynyddoedd diwethaf, ac wedi denu llawer o Gymry hefyd, i rannu’r llwyddiant. Siân Phillips yn gadarn fregus fel y nain, yn y ddrama gerdd ‘This is My Family’ a Tom Rhys Harries yn drydanol o fywiog yn eu haddasiad o ddrama Alan Bennett, ‘The History Boys’. Llyfnder a manylder cyfarwyddo Daniel sydd yn aros yn y cof o weld ei gynhyrchiad llwyfan o’r ffilm enwog ‘The Full Monty’ yn Leeds, ac sydd ar ei ffordd i’r West End yn y flwyddyn newydd, wedi ail-daith fer o gwmpas y wlad. Ac i gloi eu blwyddyn arobryn, mwy o ganmoliaeth i’w sioe Nadolig enfawr ‘Oliver’ sydd newydd agor yn y Crucible bythefnos yn ôl, ac sydd i’w weld tan ddiwedd mis Ionawr. Llongyfarchiadau i Daniel hefyd am gael ei ddewis ymysg y tri olaf ar gyfer arweinydd artistig Theatr Genedlaethol Lloegr, yn gynharach eleni, cyn i Rufus Norris ennill ei le, fel olynydd Nick Hytner fydd yn ymddeol yn 2015.\nAc o sôn am y National Theatre, digon siomedig oedd eu dewis a’r cynhyrchiadau a welais yno eleni. Rwyf eto’i weld ‘The Light Princess’, sef eu sioe Nadolig lliwgar, ond digon amheus yr oeddwn o gysyniad eu cynhyrchiad o ‘Othello’ ac ‘Emil and the Detectives’, a fu’n ddiweddar. Roedd ‘This House’ a leolwyd yn y Tŷ Cyffredin o waith James Graham yn plesio’n fawr, felly hefyd ‘The Curious Incident of the Dog in the Night time’ a welais yn Theatr Apollo fis Mai, pan oedd ei nenfwd a’i grandrwydd dal yn gyfa, cyn y gyflafan yr wythnos hon.\nRoeddwn i’n llawn balchder o weld actorion ifanc o Gymru yn hawlio’u lle ar lwyfannau Llundain eleni; Tom Rhys Harries o Gaerdydd ymysg yr enwau mawr yn y ddrama ‘Mojo’ a Steffan Harri o Drefaldwyn yn 'Spamalot.'\nParhau i’m swyno gwnaeth yr RSC a Theatr Genedlaethol yr Alban gyda’r cynhyrchiad cofiadwy o ddilyniant i’r ddrama Macbeth, ‘Dunsiane’ ym Mryste, a’r 'Richard II' hudolus yr RSC a welais yn y Barbican yn Llundain, yr wythnos hon, gyda’r cyn Dr Who, David Tennant, a’i wallt hir euraidd, yn rhoi bywyd a thro annisgwyl yng nghymeriad y brenin uwchfrydol yma.\nY dramâu cerdd wedyn, a ddaeth yn eu niferoedd newydd o’r ‘The Commitments’ Gwyddelig i’r ‘From Here to Eternity’ filwrol. Boddi mewn melyster wnaeth ‘Charlie and the Chocolate Factory’ a’m dallu gan yr holl sêr canmoliaethus a wnaeth ‘Merrily We Roll Along’ gan y Mernier. Apelio hefyd wnaeth tymhorau newydd o ddramâu Vicky Featherston yn y Royal Court a Josie Rourke yn y Donmar, gyda ‘Narrative’ Anthony Nielson yn y Court, a ‘The Night Alive’ o waith McPherson yn y Donmar, ymysg yr uchafbwyntiau.\nTymor Michael Grandage yn Theatr Noël Coward a roddodd y mwynhad mwyaf imi; o’r ‘Privates on Parade’ byrlymus ddechrau’r flwyddyn, hyd urddas y Fonesig Judi Dench a Ben Whishaw yn ‘Peter and Alice’ a phresenoldeb llwyfan a phortread bythgofiadwy Daniel Radcliffe o’r anwylyn o glaf yn ‘The Cripple of Inishmaan’.\nA dyna ni, blwyddyn lawn arall ar bapur, ac yn saff ar dudalennau’r cof. Blwyddyn anodd imi, am sawl rheswm, ac o’r herwydd, fy mlwyddyn a’n ngholofn olaf ar gyfer Y Cymro. Diolch i chi gyd am eich sylwadau a’ch cwmni ers 2006. Mi fu hi’n bleser eich tywys yn wythnosol ar draws lwyfannau’n gwlad, ond digon ydi digon, a rhaid bellach yw rhoi fy marn yn y to, ac estyn am yr ysbryd creadigol, er mwyn creu i’r llwyfan, yn hytrach na thraethu amdano. Cyn cau pen y mwdwl, mi geisiai roi fy marn a blas ichi o’r hyn sydd i ddod, yn y Flwyddyn Newydd. Gyda phob dymuniad da am flwyddyn lewyrchus a llwyddiannus.\nDiolch ichi. Amen!\nY Cymro – 20/12/13\nMae hogia’r Monty Python yn ôl yn y newyddion ar hyn o bryd, yn sgil cyhoeddi eu haduniad arbennig yng ngofod enfawr yr O2, yma yn Llundain, yn 2014. Aduniad, gyda llaw, a werthodd pob ticed o fewn eiliadau! Felly, mae’r galw am ddeunydd doniol a deifiol pump o’r chwe gwreiddiol dawnus yma’n ddihareb o ddibynnol.\nOs am flas o waith un o’r creaduriaid comig, y Cymro o Fae Colwyn, Terry Jones, yna heidiwch i gastell Caerdydd dros y Nadolig, i gartref dros dro'r ‘Silly Kings’. Bydd y sioe deuluol ryngweithiol hon yn llawn plisg cnau coco’r Pythoniaid, hiwmor gwirion a cherddoriaeth fyw Patrick Dawes o Groove Armada, â’r cyfan mewn Spiegeltent enfawr wedi’i gwresogi, oddi mewn i furiau’r castell mawreddog. Ymhlith y cast, sy’n cynnwys cerddorion a pherfformwyr syrcas, mae’r actorion Remy Beasley, Stephen Casey, Kier Charles, George Fuller, Maxwell James, Hannah McPake, Sion Pritchard a Matthew Woodyatt.\nMae’r sioe yng Nghaerdydd tan y 4ydd o Ionawr. Mwy drwy ymweld â www.nationaltheatrewales.org neu drwy ffonio 029 2063 6464.\nA dyma ddod at Gymro arall, fu’n serennu yn sioe deithiol Monty Python, ‘Spamalot’ ond sydd bellach wedi nythu yn theatr y Playhouse yma yn Llundain, nepell o’r Strand a’r afon Tafwys. Nid dyma’r tro cyntaf imi weld y sioe liwgar a bywiog hon; cefais y cyfle i’w dal hi ar lwyfan enfawr theatr y Palace, rai blynyddoedd yn ôl, cyn iddi ymadael â’r West End, a theithio o gwmpas y wlad, cyn dychwelyd. Dychwelyd am fod galw mawr amdani, mae’n debyg, a hawdd gweld pam.\nChware ar eiriau sydd yma, drwyddi draw, wrth droi Camelot y Brenin Arthur yn Spamalot, dafod yn eich boch! Yn ddigon tebyg i’r ‘cig’ o’r un anian, mae’r gymysgfa yma o gomedi geiriol slapstic, hiwmor hynod o’r pair Python a dirmyg doniol tuag at ddramâu cerdd, yn cydio o’r cychwyn cyntaf. Gyda phob mis a blwyddyn aiff heibio, caiff y deunydd ei addasu i’w gadw’n gyfoes o’r Boris benfelyn (maer Llundain) ar un o’i feiciau hynod i sgarmes Saatchi a’i gogyddes o gyn-wraig i’r babi brenhinol.\nMi wyddwn fod Steffan Harri, y llanc ifanc dawnus o Ddolannog, ger Llanfair Caereinion, a raddiodd o’r Guildford School of Acting (gydag anrhydedd y myfyriwr gorau), wedi ymuno â chast y sioe egniol hon. Er bod ei gyfraniad nos weithiol arferol yn cynnwys Ffrancwr gwallgo’ ac Albanwr anifeilaidd (yn ogystal â dawnsiwr Morus yn ystod un o ganeuon enwocaf y sioe), ddiwedd yr wythnos diwethaf, cefais y fraint o’i weld yn dirprwyo un o brif actorion, sef ‘Lancelot’. A bod yn gwbl onest efo chi, oni bai am allu anhygoel Steffan i newid cymeriad, acen a gwisg mewn eiliadau prin, go brin y byddai sioe o gwbl y noson honno!\nWrth i’r golygfeydd doniol ddilyn taith y Brenin Arthur a’i seid-cic o was, sy’n cael eu portreadu ar hyn o bryd gan ‘Dick and Dom’ – sêr rhaglenni plant CBBC, i geisio canfod y Greal Sanctaidd, ymddangosodd Steffan mewn myrdd o gymeriadau gwahanol, gan barhau i bortreadu ei gymeriadau arferol! Gyda phob cymeriad newydd a ddaeth i’r llwyfan, bu’n rhaid imi syllu’n ofalus a phendroni cyn deall, a rhyfeddu eto, at ddawn drydanol y Cymro i greu’r creadigaethau comediol, dro ar ôl tro. O goeden uchel ar stilts i’r arwr sy’n ennill calon Gwenhwyfar, yn ei thong o drôns! – (ond peidiwch â sôn am hynny wrth Barti Cut Lloi, neu caiff o byth beint arall yn nhafarn unigryw'r Cann Office!)\nBraint yn wir oedd ei longyfarch, a chael clonc gyda’i rieni cefnogol a’i deulu a chyfeillion balch, ar ddiwedd y sioe. O lwyfan Eisteddfod yr Urdd a Theatr Maldwyn, hyd golegau a llwyfannau Llundain, roedd ei bresenoldeb hyderus, ei wên hudolus a’i allu actio yn amlwg iawn, o’i gamau cyntaf ar y llwyfan. Prawf sicr o’i allu a’i brofiad, a diolch enfawr iddo am ddewis y llwyfan, yn hytrach na’r cae chwarae!\nHeidiwch i’w weld tra medrwch chi, ac os na chewch chi gyfle i ddal y sioe yma, mi glywais si gan dderyn bach, ei fod eisoes wedi’i ddewis i bortreadu un o brif gymeriadau mewn drama gerdd enwog arall, yn y flwyddyn newydd! Da iawn wir, a chwbl haeddiannol.\nMae Spamalot i’w weld yn y Playhouse tan yr 22ain o Chwefror 2014. Cofiwch bod dau docyn i’w gael, am bris un, bob nos fawrth! Mwy o wybodaeth drwy ymweld â www.spamalotwestend.co.uk neu drwy ffonio 0844 871 7631.\nY Cymro – 29/11/13\nDychmygwch gael eich clymu a’ch crogi, ben ei wared, am dros ddeng munud ar lwyfan theatr yn Llundain – a hynny o flaen cast o wynebau cyfarwydd â phrofiadol. Dyna yw’r her sy’n wynebu’r llanc ifanc, penfelyn golygus, dwy ar hugain oed, Tom Rhys Harries o Bontcanna, yn y ddrama lwyddiannus ‘Mojo’.\nStrydoedd cefn tywyll a pheryglus Soho, ym mhumdegau cythryblus y ganrif ddiwethaf, yw cefndir drama gyntaf Jez Butterworth, a ddaeth i enwogrwydd wedi hynny, am ei ddrama ‘Jerusalem’. Wedi’i gyfarwyddo gan Ian Rickson, a thîm llwyddiannus fu’n cyd-weithio â’i gilydd ar sawl cynhyrchiad, dyma ddrama gyhyrog, dywyll am drais y gangiau a’r clybiau tanddaearol, oedd yn rheoli Llundain, yn y cyfnod yma.\nYn cadw cwmni i’r Cymro ifanc ar lwyfan Theatr Harold Pinter ger Leicester Square, mae rhai o wynebau cyfarwydd byd y ffilmiau a theledu ar hyn o bryd – dyna ichi ben dyn hunan dewisedig y gang, ‘Mickey’ (Bradley Coyle) sy’n fwy cyfarwydd fel ‘Bates’ ar goridorau tanddaearol Downton Abbey, na strydoedd tywyll Llundain; y llipryn pengoch ‘Sweets’ (Rupert Grint) sy’n troedio’r llwyfan am y tro cyntaf wedi ffarwelio â ‘Ron Weasley’, o’r ffilmiau Harry Potter; Colin Morgan a’i berfformiad trydanol fel ‘Skinny’ ac sy’n diosg mantell ‘Merlin’, o gyfres y BBC, a’r ‘Q’ newydd, yn ffilmiau James Bond, ac un fu’n rhannu llwyfan â’r Fonesig Judi Dench yn ddiweddar, Ben Whishaw, fel y ‘Baby’ fregus a beryglus, sy’n gorfod dod i delerau â llofruddiaeth ei dad, sef perchennog y clwb.\nDaniel Mays sy’n serennu, yn byw bob ystum ac anadl y cymeriad ‘Potts’, ac sydd ofn cysgod ei hun, heb sôn am ‘lyn cysgod angau, wrth i’r ddrama dywyll a threisgar, ddidrugaredd, gyrraedd diwedd ei thaith.\nWedi’i lwyfannu’n wreiddiol yn y Royal Court ym 1995, does dim amheuaeth o gwbl am allu cymeriadu Butterworth – a chreadigaethau y mae’r cast cyhyrog yma wedi’u portreadu’n gwbl wych. O gamau dawns gyntaf ‘Silver Johnny’ (Tom Rhys Davies) ar gychwyn y ddrama, hyd drasiedi’r diweddglo, mae’n gynhyrchiad cofiadwy iawn, er nad yn hawdd ei wylio mewn mannau, yn gwbl werth yr ymdrech.\nYn enedigol o Gaerdydd, ac wedi derbyn ei addysg yn Ysgol Gyfun Gymraeg Plasmawr, aeth Tom yn ei flaen i astudio drama yng Ngholeg Cerdd a Drama, Caerdydd, gan ddewis anwybyddu colegau drama Llundain. “Roedd Caerdydd yn fy siwtio i’n iawn,” meddai’r actor sydd wedi’i weld efo Minnie Driver yn ffilm Marc Evans, ‘Hunky Dory’, ac wedi hynny ar deledu yn y gyfres ‘Parade’s End’. “O’r eiliad y camais i mewn i’r Coleg, roedd y lle yn teimlo’n iawn”, ychwanegodd.\nWedi’r profiad ar y ffilm, cafodd ei dderbyn gan yr un asiant â Minne Driver, sydd wedi’i arwain at sawl cyfle gwirioneddol gwerthfawr, ac sy’n brawf pendant o’i allu fel actor. Methais â’i weld yng nghynhyrchiad y Menier o ‘Torch Song Trilogy’ y llynedd, ond mi fûm yn ffodus iawn o’i weld yng nghynhyrchiad roc a rôl y Crucible, Sheffield o ddrama Alan Bennett, ‘The History Boys” cyn yr haf eleni. Er nad oedd Tom erioed wedi gweld y cynhyrchiad gwreiddiol o’r ddrama, cafodd brofiad cofiadwy iawn yn gweithio efo cyfarwyddwr y cynhyrchiad egniol a cherddorol, Michael Longhurst, o dan arweiniad artistig dewinol Daniel Evans.\n“Yng Nghaerdydd mae’n ngwreiddie i, ac ers bod yma yn Llunden, rwy’n teimlo’n angerddol iawn dros Gymru”, cyfaddefodd wrthyf, wrth geisio rhwydo sgwrs ffôn, rhwng twneli’r rheilffordd o Gaerdydd i Lundain. “Ma Cymru yn wlad mor greadigol. Ma pwll o dalent da ni, y Cymry Cwmrag, ac fe dyle safon gwaith Cymru fod yn uwch nag yw e”, datganiad y mae’n rhaid i minnau, gytuno cant y cant ag ef.\nNid beirniadu yw ei fwriad, ond consyrn gwirioneddol am weld safon uwch, ar lwyfannau Cymru. “Yn Llunden, ma nhw wastad yn cwestiynu popeth,” meddai, “a dyw e byth ddigon da.”\nAc yntau wrthi’n ffilmio golygfeydd yng nghyfres gomedi Caryl Parry Jones i S4C yn ystod y dydd, mae’n cyfaddef fod y daith yn ôl i Lundain i wneud y sioe bob nos, yn flinedig iawn. Gyda ffilm arall newydd ei gadarnhau'r wythnos hon, dwi’n hyderus iawn y gwelwn ni lawer mwy o’r llanc addfwyn, dymunol hwn, ar lwyfan a theledu Cymru.\nProfiad “anhygoel” i Tom ydi cael bod yng nghwmni tîm mor brofiadol, ac “ma cael dy hongian upside down am ddeg munud, wyth gwaith yr wythnos, yn wers dda o stamina unrhyw actor!”, ychwanegodd.\nMae ‘Mojo’ i’w weld yn Theatr Harold Pinter tan 25ain o Ionawr. Mwy drwy ymweld â www.mojotheplay.com\nY Cymro – 22/11/13\nA dyma ddod at ddewin drama’r Cymry, a’i delyneg ddramatig, ddidrugaredd ‘Pridd’, a gyflwynwyd gan ein Theatr Genedlaethol yn y Sherman, yr wythnos diwethaf. Cyn canmol mwy ar ddawn unigryw Aled Jones Williams, rhaid diolch o galon i’r ThGen a’r Sherman am ddarparu dau berfformiad pnawn o’r ddrama, a’m siwtiodd i’n berffaith, ac a fu’n hynod o boblogaidd, yn ôl y nifer oedd yno’r un pnawn a mi. Gair i gall, ella?! Diolch hefyd i Owen Arwyn (un sydd wedi byw sawl cymeriad o waith Aled) am geisio’r ddrama ddiweddara yma ganddo, ac i’r ThGen am gytuno i’w llwyfannu.\n‘Handi Al’, y clown a’r diddanwr plant, ‘ffwli CRB checked’. Methiant a meddwyn, ond un na allwch chi mo’i gasáu, er gwaetha’r geiriau garw a’i chwantau cnawdol. Wrth iddo geisio synnwyr a’i ymddiheuriad o ymson dirdynnol, mae portread Owen Arwyn mor drydanol â’r ‘lectrig o sws’ gyntaf, a gafodd gan ei wraig ddolefus, Gwenda. Portread ddaeth â dagrau wrth gerdded nôl am ganol Caerdydd – nid dagrau o dristwch, ond dagrau am ddiwedd rhywbeth – fel diwedd gyrfa Robert Deiniol yn Panto, Gwenlyn Parry, neu ddiwedd cyfnod Leni, yn nrama Dewi Wyn Williams, roedd yma ymdeimlad terfynol iawn i’r gwaith.\nAllwch chi’m creu’r hudoliaeth ddramatig a’m swynodd yn y Sherman wrth ddarllen y ddalen – rhaid wrth fyw a theimlo’r emosiwn, a diolch i’r cyfarwyddwr ifanc Sara Lloyd, am ymuno ag Owen, ar y daith theatrig honno.\nProfwch y Pridd da chi, ym mha le bynnag y medrwch. Aberystwyth ar y 23ain, Pontardawe ar y 26ain, Crymych ar 27ain a Wrecsam ar y 29ain o Dachwedd. Fe gaiff Aled ryddid i adael y pulpud, ond plîs peidied â’i ryddhau o ledrith ei lwyfan.\nFel y crybwyllais yr wythnos diwethaf, mae’n dymor prysur iawn i Fyd y Ddrama, nid yn unig yma yn y West End, ond yng Ngwalia wen, yn ogystal.\nCynhyrchiad o Gymru i gychwyn, yn rhannol Gymraeg, ond yn cael ei pherfformio yn Stiwdio Linbury, sy’n rhan o’r Tŷ Opera Frenhinol, yma yn Llundain. Cynhyrchiad a barodd imi gael fy nrysu’n llwyr, gan imi deithio’r holl ffordd i Sadlers Wells, cartref dawns y ddinas, cyn sylweddoli mai yn y Tŷ Opera yr oeddwn i fod. Cynhyrchiad corfforol yr oeddwn i wedi’i ddisgwyl gan DeOscuro, cwmni newydd anedig cyn is gyfarwyddwr y Theatr Genedlaethol Cymru, Judith Roberts. Felly tipyn o sioc oedd darganfod mai yn y tŷ opera, y llwyfannwyd cyfieithiad Cymraeg Mererid Hopwood, o ddrama fawr Shakespeare, ‘MAC//BETH’, wedi’u gwahodd gan y cwmni Bale Brenhinol!\nI gefndir o ddelweddau ffilm gan Huw Talfryn Walters a chynllun fideo Rodrigo Sanchez, o flaen tri thriongl trwm o bren, a thair cynffon sidan tryloyw, y cyflwynwyd inni stori drasig Macbeth (Gerald Tyler) a’i wraig yr Arglwyddes (Eddie Ladd) sy’n lladd y brenin Duncan, er mwyn bodloni eu trachwant. Gyda chymorth Gwyn Emberton, Matthew Harries a Sean Palmer, daw pedair iaith ynghyd – gan gynnwys y Bwyleg a Hebraeg, i gyfeiliant pedwarawd llinynnol Elysian, a fu’n cyfeilio drwy gydol yr 85 munud undonog, am gadawodd yn holi’n hurt, ‘Mac beth?’.\nRoedd cyfieithiad Cymraeg Hopwood yn gynganeddol gyfoethog, ond yn anffodus, ymhell tu hwnt i allu mynegiant Eddie Ladd a’i chyd-ddawnswyr. ‘Nid iaith rhaff-drwy-dwll mo’r Gymraeg’, yn ôl Dr John Gwilym Jones, ac fe gollwyd y farddoniaeth felys, ynghanol y cawl ieitheg yma, oedd yn cael ei chwyddo’n ddifaddau drwy’r defnydd helaeth o feicroffonau. Wedi gweld sawl actor profiadol yn byw angst a phoen meddwl Macbeth a’i wraig, roedd y ddau gymeriad yma ymhell o afael gallu Ladd a Tyler, a doedd eu hystwyther corfforol ddim yn ddigon deniadol, i guddio’r gwendidau.\nYmgais anturus i’w ganmol, rhoi gwedd newydd ar hen glasur, ond yn anffodus doedd y cynhwysion, y rysáit na’r cogydd, yn gallu creu’r cyfanwaith blasus, y tro hwn. Mae MAC//BETH i’w weld yn Aberystwyth ar y 26ain o Dachwedd ac yn yr Wyddgrug ar y 3ydd a’r 4ydd o Ragfyr.\nAc o sôn am Macbeth, cyfle sydyn i grybwyll mod i wedi cael fy modloni’n llwyr a’m gwefreiddio gan lyfnder cyd-gynhyrchiad Theatr Genedlaethol yr Alban a’r RSC o ddilyniant i’r ddrama gan y dewin geiriol David Greig, ‘Dunsinane’. Roeddwn i mor ffodus o fedru dal diwedd y daith ddiweddara yng Nghaerfaddon, ganol mis Hydref a phortreadau byw Siobhan Redmond o’r arglwyddes (sy’n dal yn fyw yn y ddrama hon) yn drydan dramatig byth gofiadwy. Os mai’r ‘ddrama Albanaidd’ yw’r gwreiddiol, yna drama’r Prydeinwyr yw hon, sy’n adrodd hanes y gwarchodlu Saesnig sy’n ceisio goroesi, mewn gwlad elyniaethus – ac yn hynod o berthnasol i’n dyddiau ni. Prynwch y gerdd a’i darllen.\nY Cymro – 15/11/13\nMae’n dymor cyffrous yma yn Llundain eto, wrth i’r Hydref hudo sawl sioe newydd i’n denu a’n diddanu, wrth agosáu at wyliau’r Nadolig. Falle mai’r llu pererinion presanta dolig, neu’r ysgolion o hanner tymor sy’n tyrru yma yn yr Hydref, sy’n gyfrifol am ffresni’r wledd yn y West End?\nAddasiad o ddwy nofel a drodd yn ffilmiau, ac sydd bellach yn ddramâu cerdd, sy’n dod i’r llwyfan gyntaf, yr wythnos hon. Dwy ffilm a sioe cwbl wahanol, dau gyfnod, dwy wlad, a dau ymgais drudfawr, i ddenu’r gystadleuaeth eithriadol am arian prin, chwi brynwyr y tocynnau. ‘From Here to Eternity – The Muscial’ i gychwyn, sef addasiad cignoeth ac amrwd, Bill Oakes o nofel lled-hunangofianol James Jones, gafodd ei throi’n ffilm lwyddiannus gan Fred Zinnermann, ym 1953. Llwyfan theatr y Shaftesbury yw’r lleoliad (sydd ar gornel goll tu cefn i Covent Garden) a chyn gartref i sawl sioe fyrhoedlog fel ‘Flashdance’ a ‘Hairspray’, gan fawr obeithio am dynged well, y tro hwn.\nTrasiedi Pearl Harbour ym 1941 yw cefndir y stori, wrth i gatrawd o filwyr aros yn eiddgar, am orchymyn i weithredu, yn harddwch Hawaii. Mae’r criw yn cecru ac yn caru, yn cwffio a rhegi’u dyddiau segur, o dan adain hen theatr ddadfeiliedig wych, y cynllunydd Soutra Gilmour.\nCyn camu dros y trothwy, hawdd iawn yw gweld faint o arian a wariwyd ar lwyddiant y sioe, diolch i bosteri lliwgar a llachar, yn mawrygu’r ‘sêr’ fel yr Albanwr tu-hwnt-o-dal, Darius Campbell (cyn gystadleuydd Pop Idol) ac un o sêr y sioe ‘Gone with the Wind’, a’r wraig briod mae’n ei swyno, a’i charu, Rebecca Thornhill. Y gadwyn gwana imi oedd ‘Prewitt’ (Robert Lonsdale) a roddodd ei orau glas, ond yn anffodus na feddiannai lais mor gryf â’r gweddill. Er bod ei eiddilwch yn gweddu’n dda i’r milwr a wrthododd ymladd, roedd gwendid amlwg yn amlygu’i hun, dro ar ôl tro.\nEr gwaetha gwaith rhagorol y cwmni cyfan, (gan gynnwys dau Gymro Dale Evans a Marc Antolin) coreograffi celfydd Javier De Frutos sy’n aros yn y cof – yn fedrus o felys, wrth droi pob miri militaraidd yn wledd gorfforol i’r llygaid. Derbyniol iawn oedd cerddoriaeth wreiddiol Stuart Brayson, a geiriau’r arch gyfansoddwr, a chynbartner creadigol Lloyd Webber, Tim Rice, a phŵer ac emosiwn eu seiniau yn iasol o effeithiol wrth goffau ‘The Boys of ‘41’, sef y 2,335 milwr a laddwyd yn y gyflafan.\nYdi, mae hi’n werth ei gweld. Mi fwynheais i beth bynnag, heb weld y ffilm wreiddiol chwaith. Ond, mi welais rhai yn mudo cyn yr ail-ran, gan ail-enwi’r sioe (o dan eu gwynt) yn ‘From here to November!’. Chwaeth bersonol fydd yn rhagori, unwaith yn rhagor, ond dwi’n eitha ffyddiog y bydd hi’n dal ei thir, ond falle ddim hyd dragwyddoldeb!\nA sôn am chwaeth, (neu ddiffyg chwaeth), os mai trowsus tu hwnt o dynn un o’r prif actorion a’r set fwya' realistig a thal imi’i weld erioed, yw’r ddau beth sy’n aros yn y co’, yna mae 'na wendid mawr yn rhywle! Ia, sôn ydw’i am y siom yr ail sioe, addasiad hir disgwyliedig o ffilm enwog Alan Parker, a nofel enwog Roddy Doyle, ‘The Commitments’.\nWedi’i osod ymysg fflatiau concrid, uchel a thlawd, Dulyn yn yr wythdegau, dyma stori am griw o bobol ifanc ddiflas, sy’n penderfynu creu band ‘soul’, er mwyn rhoi’r enaid yn eu bywydau llwm. Yn wahanol iawn i galedi a brynti’r ffilm, sy’n llwyddo’n eithriadol o dda i ddal naws y craic Gwyddelig, mae cynhyrchiad costus y cyfarwyddwr ifanc talentog Jamie Lloyd, yn teimlo mwy fel dawns Disney lliwgar a glân, na budreddi’r bywyd brwnt.\nTreuliais fwy o amser yn rhyfeddu at ba mor fyw oedd set gymhleth ac enfawr Soutra Gilmour (unwaith eto!), wrth ail-greu’r fflatiau tal sy’n diflannu i entrychion theatr y Palace, cyn gartref Les Miserables, ac yn fwy diweddar, Singing in the Rain. Mae’r sioe yn slic, ac yn symud yn urddasol iawn o olygfa i olygfa (prawf o allu llwyfannu a gweledigaeth Lloyd i lywio a lliwio’r cyfan), ond imi, roedd y ffaith i’r cwmni orfod gorfodi a godro’r gynulleidfa i godi ar ein traed ar y diwedd, er mwyn ymuno yn y craic, yn arwydd o fethiant naturiol y sioe.\nMwy am y ddwy drwy ymweld â www.fromheretoeternitythemusical.com a www.thecommitmentslondon.com


Maesteg Town Hall Mae darluniau gan yr artist lleol enwog Christopher Williams wedi gadael Neuadd y Dref Maesteg i gael eu hadnewyddu - Maesteg Town Hall Mae darluniau gan yr artist lleol enwog Christopher Williams wedi gadael Neuadd y Dref Maesteg i gael eu hadnewyddu - Maesteg Town Hall \nMae’r gwaith yn rhan o brosiect ehangach i uwchraddio ac adnewyddu’r Neuadd er mwyn iddi allu gwasanaethu’r gymuned am flynyddoedd lawer eto. Mae’r Neuadd wedi bod yn gartref i’r darluniau Christopher Williams am flynyddoedd maith. Rhoddwyd dau o’r ddarluniau gan yr artist, a gyflwynwyd i’r Neuadd gan ei fab, Gwyn yn 1934. Rhoddwyd y pedwar arall gan weddw yr artist.\nCafodd Christopher Williams ei ddisgrifio gan David Lloyd George fel un o’r artistiad mwyaf talentog o Gymru erioed. Cafodd ei ysbrydoli gan ymweliad ag oriel Walker yn Llundain yn 1892 a phenderfynnodd fod yn arlunydd. Aeth i astudio yng Ngholeg Technegol Castell Nedd, Coleg Brenhinol Celf ac Ysgolion yr Academi Brenhinol.\nFel aelod o Gymdeithas Frenhinol Artistiaid Prydeinig , gwnaeth nifer o gomisiynau ar gyfer ffigyrau pwysig ei ddydd. Mae ei weithiau enwog yn cynnwys y Cymry ym Mametz, sydd bellach yn Amgueddfa Genedlaethol Cymru, a thri o gymeriadau o’r Mabinogion, mae dau ohynynt yn oriel Glynn Vivian, Abertawe, a’r llall yn Amgueddfa ac Orial Gelf Casnewydd.\nMae’r chwe darlun yn Neuadd y Dref Maesteg yn cynnwys portreadau o dad a mab yr artist a darlun trawiadol tu hwnt o’r enw Edifarhad Judas. Nawr eu bod nhw wedi’u cymeryd i lawr i gael eu hadnewyddu, maen nhw dan gofal y gadwraethwraig Rachel Howells.\nMae Neuadd y Dref Maesteg yn cael ei gweinyddu gan Ymddiriedolaeth Ddiwylliannol Awen, a ffurfiwyd yn 2015 yn sefydliad elusenol er mwyn gwella cyfleoedd diwylliannol ym Mhen-y-Bont ar Ogwr a’r ardal. Mae’r Ymddiriedolaeth ar hyn y bryd yn ymgymeryd ag ailddatblygiad i Neuadd y Dref Maesteg gwerth £7m mewn partneriaeth â Chyngor Bwrdeistref Sirol Pen-y-Bont ar Ogwr, i gael ei gwblhau’n y Gwanwyn 2021. Caiff y darluniau eu dychwelyd pryd hynny.\n“Mae Neuadd y Dref Maesteg wrth galon Cwm Llynfi a thref Maesteg. Rhoddodd glowyr lleol ddiwrnod o gyflog yr un tuag at gost yr adeilad yn 1881. Gyda’r gwaith sydd yn digwydd ar hyn o bryd, ry’n ni’n gwarchod y Neuadd, yn diogeli ei threftadaeth a’i nodweddion hanesyddol ond hefyd yn creu lleoliadau defnyddiol, newydd er mwyn dod â’r Neuadd yn fyw ar gyfer y genhedlaeth nesaf.”


Ddaw yna ffilm well eleni?\nRudy Youngblood; Dalia Hernadez; Jonathan Brewer\nMae'n amhosib trafod y ffilm epig hon heb gyfeirio at yr ymosodiad geiriol gwrth-Semitig wnaeth y cyfarwyddwr, Mel Gibson, dan ddylanwad alcohol yn Haf 2006.\nMae'n drueni i hyn ddigwydd, gan i'r sylw negyddol daflu cysgod dros achlysur rhyddhau'r ffilm sy'n epig ym mhob ffordd.\nCafodd ei gwneud gydag arian personol Gibson a go brin y byddai wedi'i gwneud o gwbl oni bai am hynny o ystyried ei thema a'r ffaith ei bod yn iaith frodorol canolbarth America, y Mayan.\nMae'n gyfnod yr Asteciaid yng nghanolbarth America - cyn i'r Sbaenwyr gyrraedd - a gŵr ifanc o'r enw Jaguar Paw (Youngblood) yn cael ei herwgipio ar ôl i'w lwyth gael ei chwalu gan ormeswyr.\nArweinir ef ac eraill i ddinas lle mae math o wareiddiad newydd.\nGan fod afiechyd yn graddol ladd nifer o'r dinasyddion, mae'r gwŷr ifainc yn cael eu cynnig yn offrwm i'w duwiau mewn ymgais i atal yr afiechyd.\nLlwydda Jaguar i ddianc rhag cael ei aberthu ond yn dal i orfod ymladd am ei fywyd cyn dychwelyd i'w gartref yn y goedwig.\nMae'r sylw i fanylder yn rhyfeddol a'r effeithiau arbennig yn syfrdanol.\nYn ei hanfod mae'r stori yn un glasurol a seml ond llwydda'r cyfarwyddwr i gynnwys cymaint am y natur ddynol o fewn y ddwy awr a hanner, mae'n amhosib peidio cael eich hudo'n llwyr gan y stori, y cymeriadau, y cyffro di-baid a'r effeithiau trawiadol.\nRhaid rhybuddio fod hon yn ffilm arswydus o dreisgar - torri pennau ac yn y blaen - ond ni chredaf fod y cyfarwyddwr yn gor-bwysleisio'r trais - yn wahanol i ffilm ddiwethaf Gibson, The Passion of the Christ.\n•\t"Fi yw Jaguar Paw! Hon yw fy nghoedwig i! Bydd fy meibion, a'u meibion hwythau yn hela yma wedi i mi fynd."\n•\t"Mae (Apocalypto) yn rhoi Mel Gibson yng nghategori yr athrylith gwallgof bron, tebyg iawn i Werner Herzog," meddai Peter Bradshaw yn y Guardian.\n•\t"Er nad yw heb ei gwendidau, yn sinematig dyma ffilm orau Gibson hyd yn hyn ac mae'r neges ysbrydol yn llai o bregeth na'r ddisgwyl," meddai channel4.com\n•\tMae perfformiad Rudy Youngblood yn gwbl wefreiddiol o ystyried mai hon yw ei ffilm gyntaf.\n•\tWrth dynnu sylw at berfformiad Youngblood, nid wyf yn awgrymu ei fod yn rhagori ar y gweddill gan fod actio'r cast cyfan yn rhyfeddol o realistig a chredadwy.\n•\tYr olygfa o ben y pyramid yn paratoi i ddienyddio Jaguar Paw yn arbennig o effeithiol a chyffrous.\nMae'r effeithiau mor anhygoel, roeddwn i yn teimlo'n chwil wrth edrych dros y dibyn!\nNid oedd modd dychmygu os oedd yn mynd i ddianc neu beidio.\nCampwaith sinematig heb os nac oni bai, sy'n eich llusgo ar siwrne ryfeddol ac emosiynol heb lacio gafael tan y diwedd.\nEr bod un mis ar ddeg a hanner yn weddill o 2007 mae'n debyg fy mod wedi gweld ffilm orau'r flwyddyn yn barod.


Deall eich Polisi Yswiriant Cartref\nGyda newid tymor daw newid yn yr hinsawdd ac, er na allwn ddarogan pa mor oer, gwlyb a gwyntog y bydd hi yn ystod yr hydref a’r gaeaf hwn, gallwn wneud yn siŵr bod ein polisïau yswiriant cartref wedi’u sefydlu ac yn ein diogelu ni waeth beth fo’r tywydd. Yma, mae Naveed Mohamed, Pennaeth Cynhyrchion, yn cynnig cyngor i berchnogion tai ar sut i gael yr wybodaeth ddiweddaraf am eich polisïau a’r camau i’w cymryd pe byddai angen i chi wneud hawliad yn ystod yr hydref neu’r gaeaf hwn. Wrth i ddyddiau heulog yr haf ffarwelio â ni am flwyddyn arall, mae’n debyg y byddwn yn wynebu’r ffryntiau tywydd Cymreig anochel mewn dim o dro, gan wneud ein cartrefi yn llawer mwy agored i dywydd oer neu stormus a allai achosi difrod neu gyflymu traul. Er bod y tywydd hydrefol yn adeg berffaith i swatio’n glyd ar y soffa gyda’r cyfresi diweddaraf ar y teledu, mae’n bwysig sicrhau yn gyntaf bod eich polisïau yswiriant cartref yn gwbl gyfredol. Yna, gallwch ymlacio a chroesawu’r tymor newidiol.\nGwirio eich polisi\nGadewch i ni ddechrau gyda’r pethau sylfaenol: a oes gennych chi yswiriant cartref eisoes? Ac os felly, a yw’r polisi’n parhau i fod yn ddilys? Gwiriwch hyn cyn gynted â phosibl; bydd hyn yn rhoi digon o amser i chi adnewyddu neu ddechrau polisi newydd cyn i’r tymhorau newid o ddifrif. Ceir tri math o yswiriant cartref: adeiladau, cynnwys a pholisi sy’n cyfuno’r ddau. Dyma grynodeb cyflym …\nBydd y polisi hwn yn diogelu’r eiddo y tu mewn i’ch cartref rhag difrod neu os byddant yn cael eu dwyn. Os ydych wedi prynu rhywbeth drud iawn yn ddiweddar (unrhyw beth dros £3000), rhowch wybod i’ch darparwr yswiriant fel y gellir ei gynnwys yn eich polisi. Cofiwch y gallai cost eich polisi gynyddu oherwydd hyn.\nMae hwn yn diogelu gosodiadau parhaol eich cartref; mae hyn yn arbennig o bwysig yn ystod y gaeaf. Bydd polisi yswiriant adeiladau yn diogelu eich cartref rhag stormydd, mellt, llifogydd, coed sy’n cwympo ac ati.\nDeall eich polisi\nGorau po gyntaf y byddwch yn darllen eich polisi yswiriant yn ofalus, er mwyn i chi fod yn siŵr ei fod yn diwallu eich anghenion wrth i’r tywydd gaeafol gau amdanom. Yn bwysicaf oll, gwnewch yn siŵr eich bod chi’n gwybod faint o gost ychwanegol y bydd yn rhaid i chi ei thalu – hynny yw, y rhan gyntaf o hawliad y bydd angen i chi ei thalu eich hun. Mae’n bosibl y bydd gan wahanol adrannau o’ch polisi wahanol lefelau o gost ychwanegol, felly gwnewch yn siŵr eich bod chi’n gwybod beth yw’r rhain rhag ofn y bydd angen i chi wneud hawliad.\nGwnewch beth bynnag y gallwch i ddiogelu eich cartref\nPeidiwch ag eistedd yn ôl ac aros i’r ffryntiau tywydd posibl daro. Yn hytrach, cymerwch gamau cadarnhaol eich hunan i ddiogelu eich cartref yn y cyfamser. Er enghraifft, gwnewch yn siŵr bod eich gwres canolog wedi’i osod i ddod ymlaen o leiaf unwaith bob dydd er mwyn atal peipiau rhag rhewi ac, o bosibl, byrstio. Neu os ydych chi’n byw mewn ardal sy’n dueddol o gael llifogydd, gosodwch friciau aer gwrth-llifogydd sy’n cau’n dynn os oes dŵr yn ceisio dod i mewn. Mae hwn yn gam cost isel a allai leihau cost eich polisi misol ac osgoi’r angen i wneud hawliad.\nAc os bydd yn rhaid i chi wneud hawliad yn ystod y gaeaf hwn…\nYn gyntaf oll, sicrhewch fod manylion eich polisi wrth law. Gall tywydd gwael daro’n annisgwyl ac mae’n bosibl y bydd angen i chi ymateb yn gyflym i lifogydd posibl neu goed yn cwympo. Yn hytrach na threulio oriau yn chwilota trwy gannoedd o ddarnau o bapur neu sgrolio yn ôl trwy fisoedd o negeseuon e-bost, sicrhewch fod y manylion hynny wrth law nawr rhag ofn. Cofiwch, os bydd angen i chi wneud hawliad, peidiwch â bod yn rhy fyrbwyll a thaflu eitemau wedi’u difrodi oni bai eu bod yn achosi perygl i iechyd. Bydd eich cwmni yswiriant eisiau archwilio’r eitemau yn ôl pob tebyg, ond byddant hwy yn eich cynghori ar hynny. Mae’n debyg mai eich cartref yw un o’ch asedau mwyaf a’r eiddo yr ydych yn fwyaf balch ohono. Er na allwn ddarogan y tywydd, gallai’r gwahaniaeth rhwng hawliad mawr i’ch darparwr yswiriant, neu ddiwedd diogel a chysurus i 2016 yn eich cartref, ddibynnu ar sicrhau bod eich cartref wedi’i ddiogelu cyn i’r gaeaf gyrraedd.


Pwyntiau Gweddi I'r Angenrheidiol | PWYNTIAU GWEDDI\nHafan Pwyntiau gweddi Pwyntiau Gweddi I'r Angenrheidiol\nHeddiw, byddwn yn delio â phwyntiau gweddi dros yr anghenus. Mewn gwlad fel Nigeria lle mae lefel tlodi yn eithaf uchel, mae'n amhosibl peidio â chael sawl person a fydd yn brin o'r naill beth neu'r llall. Hefyd, mae'n bwysig gwybod bod gan bawb ohonom ni, p'un a ydyn nhw'n gyfoethog neu'n dlawd, rywbeth rydyn ni'n dal at Dduw amdano. Felly, yn erbyn y poblogaidd yn credu mai dim ond y tlawd sy'n cael eu tagio yn anghenus, mae angen y weddi hon ar y dyn cyfoethocaf ar y ddaear o hyd.\nCofiwch y gweddw o Zarephath a'i mab. Cawsant y gyfran olaf o fwyd yn y tŷ a'i roi i broffwyd yr arglwydd. Yn gyfnewid, roeddent wedi bod yn hael. Gallai angen ddod ar unrhyw ffurf, gallai fod yn anghenion materol fel dillad, gallai fod yn angen ariannol, gallai fod yn blentyn, gallai fod yn unrhyw beth. Mae hyn yn esbonio pam y dylai bron pawb weddïo'r weddi hon.\nNid oedd y Beibl yn cyfrif bod Hannah yn ddynes dlawd. Fodd bynnag, roedd hi'n anhapus am flynyddoedd oherwydd ei hangen na chafodd ei ddiwallu. Gallai Hannah fod wedi cael yr holl arian yn y byd, ond nid oedd ganddi rywbeth a oedd yn blentyn. Cofnododd y Beibl nad yw Hannah byth yn colli Shiloh bob blwyddyn, ei hunig weddi oedd i Dduw agor ei chroth a rhoi plentyn iddi.\nGallai ein hangen fod yn wahanol i anghenion Hannah ei hun. Gallai ein hangen fod yn dŷ, gallai fod yn gar, gallai fod y ffrwyth y groth, gallai fod yn unrhyw beth. Un peth y mae'n rhaid i ni ei ddeall yw bod Duw yn ddigonol i ganiatáu holl ddymuniadau ein calon yn ôl ei ewyllys. Yr ysgrythur yn llyfr Philipiaid 4:19 A bydd fy Nuw yn cyflenwi'ch holl angen yn ôl Ei gyfoeth mewn gogoniant gan Grist Iesu. Mae Duw wedi addo cyflenwi ein holl anghenion. Ni ddywedodd y Beibl y bydd Duw yn cyflenwi rhai o’n hanghenion, nododd y Beibl yn glir y bydd Duw yn cyflenwi ein holl anghenion yn ôl ei gyfoeth mewn gogoniant trwy Grist Iesu. Mae hyn yn golygu ein bod ni'n ddigonol yn Nuw.\nRwy'n dyfarnu trwy drugareddau'r Goruchaf, bydd ein holl anghenion yn cael eu cyflenwi heddiw yn enw Iesu.\nDad Arglwydd, ti yw crëwr pob peth. Chi yw gwneuthurwr pawb. Chi yw'r darparwr gwych. Rwy’n gweddïo y byddwch yn rhoi eich llygad o drugaredd ar y digartref, byddwch yn rhoi cysur iddynt heddiw yn enw Iesu. Byddwch yn tywynnu goleuni gras ar y rhai sydd angen lle y gallant ei alw'n gartref. Rwy'n dyfarnu trwy drugareddau'r arglwydd, y byddwch chi'n darparu ar eu cyfer yn enw Iesu.\nArglwydd Iesu, rwy'n gweddïo dros bob cwpl, boed yn ifanc neu'n hen, sy'n edrych i fyny atoch chi am ffrwyth y groth. Llyfr Exodus 23:26 Ni fydd unrhyw un yn camesgoriad nac yn ddiffrwyth yn eich gwlad; Byddaf yn cyflawni nifer eich dyddiau. Fe wnaethoch chi addo yn eich gair na fyddai unrhyw ddiffrwyth yn y wlad. Arglwydd, atolwg dros y rhai sydd angen ffrwyth y groth, atolwg y byddwch yn ateb eu gweddïau yn enw Iesu. Rwy’n gweddïo, trwy eich trugaredd, yn union fel y gwnaethoch chi ateb Hannah a rhoi plentyn tynged iddi, rwy’n gweddïo y byddwch yn caniatáu dymuniad calon pob merch ddiffrwyth yn enw Iesu.\nArglwydd Iesu, gweddïaf dros bob dyn a dynes sydd wedi cyrraedd oedran priodasol. Arglwydd, dros bawb sydd angen priod, atolwg y rhoddwch iddynt yn enw Iesu. Arglwydd, yr hyn y maent yn edrych i fyny i chi amdano. Y peth hwnnw sy'n gwneud iddyn nhw grio yn gyfrinachol, dad Arglwydd, rwy'n gweddïo eich bod chi'n ei gyflenwi heddiw yn enw Iesu.\nArglwydd Iesu, rwy'n gweddïo dros y rhai sydd angen cynorthwyydd. Arglwydd, hyd yn oed yn y man lle roedden nhw'n ei ddisgwyl leiaf, gadewch i help godi ar eu cyfer yn enw Iesu. Dywed yr ysgrythur y byddaf yn codi fy llygaid i'r bryniau, o ble y daw fy help? Fe ddaw fy nghymorth gan yr Arglwydd. Dad Arglwydd Gweddïaf am gymorth goruwchnaturiol, gadewch iddo ddod ar eu cyfer heddiw yn enw Iesu.\nArglwydd Iesu, rwy'n gweddïo dros y rhai sydd angen gobaith i barhau â thaith bywyd. Iesu, atolwg mai chi fydd eu cryfder. Arglwydd, dyro iddynt obaith lle mae angen un arnyn nhw yn enw Iesu. Pan fydd eu cefn yn cael ei daro yn erbyn y wal, Arglwydd, gweddïaf mai chi fydd eu cysurwr. Yn yr un modd, gweddïaf dros yr amddifad a'r amddifaid. Ti yw tad y di-dad, ti yw mam y fam, Arglwydd yr wyf yn gweddïo y bydd dy drugaredd arnyn nhw yn enw Iesu.\nIesu, rwy'n gweddïo dros bawb sydd angen swydd. Arglwydd yn ôl dy drugareddau tyner sy'n para am byth. Hyd yn oed mewn lleoedd lle roeddent yn disgwyl leiaf. Mewn lleoedd lle nad yw eu cymwysterau yn cyfateb i'r hyn sydd ei angen, gweddïaf y byddwch yn rhoi ffafr iddynt yn enw Iesu. Mae eich gair yn dweud datgan peth a bydd yn cael ei sefydlu. Rwy'n dyfarnu trwy drugaredd yr Arglwydd, bydd pawb sydd angen swydd dda yn cael un yr wythnos hon yn enw Iesu. Bydded i ras a thrugaredd yr arglwydd eich lleoli ble bynnag yr ydych yr wythnos hon yn enw Iesu.\nArglwydd Iesu. Ti yw'r un trugarog. Rwy'n cofio pawb sydd wedi cael eu digalonni, y rhai sydd wedi'u hesgeuluso. Y rhai y mae'r gymdeithas wedi'u hanghofio yn eu poen a'u tristwch. Rwy'n gweddïo y byddwch chi'n trwsio eu poen yn enw Iesu. Rwy’n gweddïo y byddwch yn eu cofio heddiw ac yn eu bendithio yn enw Iesu. Dad, yn union fel y gwnaethoch fendithio’r dyn o’r enw Obed-Edom, rwy’n gweddïo y byddwch yn eu hwynebu â thrugaredd ac yn eu bendithio’n helaeth yn enw Iesu.\nDad Arglwydd, atolwg dros bawb sydd angen eu rhyddhau o'r gaethiwed hynafol demonig. Dywed yr ysgrythur ei fod y mab wedi ei ryddhau am ddim yn rhad ac am ddim. Arglwydd gweddïaf trwy dy drugaredd y byddwch yn eu rhyddhau o bob caethiwed yn enw Iesu.\nerthygl flaenorolGweddïau dros Ddatblygu Economaidd\nerthygl nesafPwyntiau Gweddi Am Y Galon Broken\n30 Gweddïau Rhyfela Mewn Beichiogrwydd\nSalm100 yn golygu pennill wrth adnod\nEfallai y 2, 2020\n30 Gweddi Gwaredigaeth O Ysbryd Cyfarwydd\nChwefror 19, 2019


Cyflwr y Genedl: 2021\nYm mis Hydref 2019, cyhoeddodd y Comisiynydd ei hadroddiad cyntaf ar Gyflwr y Genedl, a oedd yn dwyn ynghyd, am y tro cyntaf, ystod eang o dystiolaeth ac ymchwil, yn ogystal â’r data cyfyngedig sydd ar gael weithiau, i roi trosolwg o brofiadau pobl o fynd yn hŷn yng Nghymru.\nNododd yr adroddiad, er bod rhai sylfeini cryf i adeiladu arnynt – gyda llawer o bobl hŷn yn teimlo bod ganddynt reolaeth dros eu bywydau ac yn gallu gwneud y pethau sy’n bwysig iddyn nhw – tynnodd sylw hefyd at yr anghydraddoldebau difrifol sy’n bodoli ymysg y boblogaeth hŷn yng Nghymru.\nMae’r anghydraddoldebau hyn yn ein cymdeithas wedi dod i’r amlwg hyd yn oed ymhellach yn ystod pandemig Covid-19, gan fod y pandemig wedi effeithio’n anghymesur ar bobl hŷn a’r cyfyngiadau sydd eu hangen i reoli lledaeniad y feirws.\nEr mwyn meithrin dealltwriaeth o effaith y pandemig ar bobl hŷn, mae’r Comisiynydd wedi cyhoeddi tri adroddiad allweddol dros y 18 mis diwethaf:\nRoedd Lleisiau Cartrefi Gofal, a gyhoeddwyd ym mis Mehefin 2020, yn defnyddio lleisiau pobl hŷn sy’n byw mewn cartrefi gofal, eu perthnasau a staff cartrefi gofal i roi cipolwg ar fywyd mewn cartrefi gofal yn ystod cyfnod brig cyntaf y pandemig. Roedd yr adroddiad yn amlinellu nifer o alwadau am weithredu, gan gynnwys ymgysylltu’n well â phreswylwyr cartrefi gofal, eu teuluoedd a’u ffrindiau a’u staff wrth wneud penderfyniadau, ac i Lywodraeth Cymru gyhoeddi cynllun gweithredu Covid-19 ar gyfer cartrefi gofal.\nGadael neb ar ôl: Camau Gweithredu ar gyfer adferiad o blaid pobl hŷn ei gyhoeddi ym mis Awst 2020 ac mae’n nodi’r camau gweithredu sydd eu hangen – ar unwaith ac yn y tymor hwy – i sicrhau bod pobl hŷn yn gallu cael y cymorth a’r gefnogaeth sydd eu hangen arnynt ac nad ydynt yn cael eu hallgáu na’u gadael ar ôl wrth i Gymru ddelio â phandemig Covid-19 ac yn edrych tuag at ei adferiad.\nRoedd Straeon y Gaeaf yn cofnodi profiadau 21 o bobl hŷn yn ystod gaeaf 2020-21 er mwyn deall yn well sut roedd pandemig Covid-19 wedi effeithio ar eu bywydau, a’r gwersi y gellid eu dysgu wrth gynllunio ar gyfer gaeafau neu achosion o Covid-19 yn y dyfodol.\nMae Cyflwr y Genedl yn adeiladu ar ganfyddiadau’r adroddiadau hyn, yn ogystal â gwaith arall a wnaethpwyd gan y Comisiynydd dros y ddwy flynedd diwethaf i roi darlun wedi’i ddiweddaru o’r amgylchiadau sy’n wynebu pobl hŷn yng Nghymru heddiw, sy’n cydnabod effaith unigryw pandemig byd-eang. Mae hefyd yn defnyddio setiau data wedi’u cyhoeddi, proses ymgysylltu a gynhaliwyd gan y Comisiynydd, a chyhoeddiadau gan sefydliadau allweddol sy’n gweithio yng Nghymru ac ar draws y DU i gefnogi pobl hŷn, a’r bwriad yw cryfhau ein dealltwriaeth o’n cymdeithas sy’n heneiddio a’r heriau a’r cyfleoedd sy’n gysylltiedig â hynny.\nCliciwch yma i lawrwytho adroddiad Cyflwr y Genedl: 2021